title: Kampuni ya Kittinger

text: Kampuni ilianzishwa katika mwaka wa 1866 Buffalo, New York. Kutoka mwaka wa 1937 hadi 1990, ilikuwa kampuni kuu ya kuunda fanicha ya Shirika la Colonial Williamsburg Foundation na pia ,iliuza samani ya muundo wa Williamsburg kwa wageni kutoka nyumba ya Williamsburg Reproductions,nyumba iliitwa "Craft House".Hasa kumaanisha nyumba ya sanaa. Kama kampuni ya fanicha ya Biggs Furniture ya Richmond,Virginia,Kittinger ilihudumia wananchi walio katika daraja la katikati kiuchumi.Waliuunda samani wakitumia mbao ngumu ile iwe na ubora sawa kama samani ya awali ya ukoloni. Bidhaa zao ziliundwa katika mitindo ya Queen Anne, Chippendale na Hepplewhite.


title: Kampuni ya Kittinger

text: Idadi kubwa ya samani za Kittinger inapatikana katika sehemu ya West Wing katika jumba la White House huko Washington,DC.Wafanyikazi wa kupamba ndani ya nyumba wa Colonial Williamsburg Foundation walipewa kazi na Rais Richard Nixon ya kupamba ofisi za Rais. Kampuni ya Kittinger ndiyo iliyofanya kazi hii kwa sababu hii ndiyo kampuni pekee iliyoundia Colonial Williamsburg Foundation samani zao zinazofanana na zile za karne ya kumi na nane.. Katika muundo mpya wa ofisi zile,kuliongezwa meza ya mkutano na viti vya chumba cha mawaziri. Rais Nixon alilipa kwa hundi ya kibinafsi kulipia meza ile iliyoundwa na kampuni ya Kittinger na wakapatia White House. Kampuni inaendelea katika kazi ya utengenezaji huko Buffalo, NY.


title: Anytime You Need a Friend

text: "Anytime You Need a Friend" ni wimbo ulioandikwa na kutayarishwa na mwanamuziki wa nchini Marekani Mariah Carey akishirikiana na Walter Afanasief , ambapo wimbo huu ulirekodiwa kama wimbo katika albamu ya studio ya tatu ya mwaka 1993.. ni aina ya wimbo ambao unaweza kufana na wimbo wa kidini, kwani mwimbaji anamwambia mwezi wake kuwa, wakati wowote atakapohitaji rafiki, yeye atakuwa kwa ajili yake. Wimbo huu ulitoka kama single ya nne na ya mwisho katika robo ya tatu ya mwaka 1994. Wimbo huu umefanikiwa kupata tuzo mbalimbali kama vile tuzo ya BMI na pia tuzo ya ASCAP kwa nyimbo zenye miondoko ya pop. Hii ikiwa ni mwaka 1995


title: Anytime You Need a Friend

text: CD single #1


title: Anytime You Need a Friend

text: CD single #2


title: Anytime You Need a Friend

text: U.S. CD maxi-single 1


title: Anytime You Need a Friend

text: U.S. CD maxi-single 2


title: Anytime You Need a Friend

text: European CD maxi-single


title: Anytime You Need a Friend

text:
! Provider
! Sales
! Certification


title: Hoteli ya Queen Elizabeth

text: Hoteli ya Queen Elizabeth(jina lake rasmi la Uingereza ni Fairmont The Queen Elizabeth) ni hoteli kubwa iliyo jijini Monteal,Quebec. Ujenzi ulikamilika 1958 na ulikuwa umejengwa na Shirika la reli la Canadian National Railway lakini likauzwa hapo baadaye kwa kampuni ya Hoteli za Canadian Pacific,hivi sasa Hoteli za Fairmont. Hoteli hii ilikuwa na vyumba 1039 na magorofa 21 na kuifanya iwe hoteli kubwa kabisa karika Mkoa wa Quebec, Kanada na hoteli ya pili kubwa nchini Kanada ya Hoteli za Fairmont.Hoteli kubwa kabisa ya Fairmont nchini Kanada ni Royal York jijini Toronto,ambayo ina vyumba 1365.


title: Hoteli ya Queen Elizabeth

text: Inapatikana katika anwani ya 900 René Lévesque Boulevard West, katikati mwa Montreal, na hivyo basi imeshikamana na Central Station.


title: Hoteli ya Queen Elizabeth

text: Wageni wengi mashuhuri walikaa huko,wakiwa: ni pamoja na Malkia Elizabeth II (mara nne) na Duke wa Edinburgh, Malkia Mama, Prince Charles, Fidel Castro, ambaye alikuwa mkuu wa nchi ya kwanza kutembelea hoteli hiyo, Charles de Gaulle, na Princess Grace wa Monako, wakati wa Expo '67, Indira Gandhi, Jacques Chirac, Nelson Mandela, Dalai Lama, Mikhail Gorbachev, Jimmy Carter, Henry Kissinger, Perry Como, Joan Crawford, John Travolta, na Mikhail Baryshnikov.


title: Hoteli ya Queen Elizabeth

text: Hoteli hii ilipata umaarufu dunia zima wakati John Lennon na Yoko Ono,walikowa wamekatazwa kuingia Marekani walipolala huko na wakarekodi wimbo wao wa "Give Peace a Chance" katika chumba cha 1742 cha hoteli hiyo,hapo kati ya 26 Mei na 2 Juni 1969.


title: Hoteli ya Queen Elizabeth

text: Tamasha la Orodha ya Wachezaji waliochaguliwa na NHL liliandaliwa mara 10 katika hoteli hiyo katika miaka kati ya 1963 na 1979.


title: Hoteli ya Queen Elizabeth

text: Katika mwaka wa 1970, serikali ya Quebec ilihamisha kituo cha operesheni zake ikawa ndani ya hoteli hii wakati wa shida za Oktoba wa mwaka huo.


title: Hoteli ya Queen Elizabeth

text: Watu wachache hukumbuka utata uliozuka katika kulipa hoteli hiyo jina. Wapenzi wa Quebec walitaka iitwe Château Maisonneuve kwa makumbusho ya mwanzilishi wa Montreal,Paul Chomedey de Maisonneuve. Rais wa CN,Donald Gordon alisisitiza kuwa iitwe jina la malkia ,ambaye alikuwa amepanda na kuchukua kiti cha utawala kwa ghafla bila kutarajiwa.Alipokuwa anakuwa malkia,hoteli hiyo ilikuwa ikichorwa na wataalamu.


title: Hoteli ya Queen Elizabeth

text: Jina la Kifaransa, "Le Reine Elizabeth", inaweza kusumbua mtu akili kwa sababu ya matumizi ya neno la kuashiria wanaume "le". Maelezo yake ni kuwa neno hilo halitumiki hapo kwa ajili ya nomino "Reine" bali ni kwa nomino "Hôtel".


title: Hoteli ya Queen Elizabeth

text: Fairmont: The Queen Elizabeth Hotel (Tovuti rasmi)


title: Zuwakulu Kisigajiru

text: Zuwakulu kisigajiru au zuwakulu kichwa-chekundu ("Trachyphonus erythrocephalus") ni kisigajiru wa Kiafrika. Zuwakulu au visigajiru ni ndege wanaopatikana kote duniani. Visigajiru hupata jina lao kutoka kwa jinsi walivyoumbwa mdomoni ambapo kuna sehemu yenye nywele za kugwaruza.


title: Zuwakulu Kisigajiru

text: Ndege huyu anatokea katika eneo la Afrika mashariki, kutoka nchi ya Sudan katika eneo la kaskazini hadi nchi ya Tanzania katika eneo la kusini.


title: Evangeline Lilly

text: Nicole Evangeline Lilly (amezaliwa Agost 3, 1979) ni mwigizaji wa kutoka Canada aliyepata umaarufu kutokana na kuigiza kwake kama Kate Austen kwenye kipindi cha "Lost".


title: Evangeline Lilly

text: Lilly alizaliwa mjini Fort Saskatchewan katika nchi ya Canada kutokana na familia ya Kikristo. Babake ni mwalimu, na mamake ni mtu wa mwanamitindo. Lilly ana dada wawili. Katika maisha yake ya utotoni, familia yao haikuwa na runinga.


title: Evangeline Lilly

text: Mwanzoni, Lilly alikuwa mwanamitindo. Alijiunga na "Ford Models" kama mwanamitindo, lakini akabadilisha mwenendo na kuwa mwigizaji wao.


title: Evangeline Lilly

text: Mshahara wake wa "Lost" ni $80,000 kila kipindi. Kwa ajili ya "Lost", alichaguliwa kama "Breakout Stars of 2004" na "Entertainment Weekly".Lilly amewekwa namba 13 kwenye orodha ya "FHM" "100 Sexiest Women in the World" mnamo 2006 na hapo awali alikuwa namba 2 kwenye orodha ya "Maxim's" "Hot 100" mnamo 2005.


title: Evangeline Lilly

text: Lilly alikuwa ameolewa na Murray Home, lakini wameachana. Tangu 2004, amekuwa na uhusiano wa kimapenzi na muigizaji-mwenza wa "Lost" aitwaye Dominic Monaghan.


title: Evangeline Lilly

text: Mnamo 20 Desemba 2006, nyumba yake mjini Hawaii ilichomeka alipokuwa akirekodi "Lost".. Chanzo cha moto huu ilisemekana kuwa ni hitilafu ya stima.


title: 24 (msimu wa 6)

text: Msimu wa Sita (pia unajulikana kama Siku ya 6) ya mfululizo wa televisheni wa "24" ulioanza kurushwa hewani nchini Marekani mnamo siku ya Jumapili, 14 Januari 2007, Uingereza mnamo 21 Januari 2007 na nchini Australia mnamo 30 Januari 2007.


title: 24 (msimu wa 6)

text: Hadithi ya msimu huu inaanza na kuisha saa 12:00 asubuhi. Ni seti ya miezi 20 baada ya matukio ya msimu wa tano.


title: 24 (msimu wa 6)

text: Msimu wa Sita (2007) ni seti ya miezi 20 (Mei 2011) baada ya Msimu wa Tano. Wasanifu wa onyesho walieleza kwamba waliepuka matumizi ya tarehe ili kuacha mchezo "uende na wakati."


title: 24 (msimu wa 6)

text: Baada ya matukio ya Msimu wa Tano na zaidi ya majuma 11 ya kabla ya Siku ya 6, nchi ya Marekani ililengwa pwani-hadi-pwani na mfululizo wa wanaojiotoa mhanga na mabomu. Mtu mmoja aitwaye Abu Fayed amekubali kuwapa Marekani mahali pa gaidi Hamri Al-Assad, gadi anayedhaniwa kuwa ndiye muhusika mkuu wa mashambulizi hayo, kwa kubadilishana na kachero wa zamani wa CTU Jack Bauer ambaye alikuwa na ugomvi naye binafsi. Kwa kufuatia hilo, Rais Wayne Palmer akafanya mpango wa kutolewa kwa Bauer, ambaye alikamatwa kiharamu na Makachero wa Serikala ya China mwishoni mwa Siku ya 5, kwa makubaliano ya fedha nyingi mno.


title: 24 (msimu wa 6)

text: Hata hivyo, wakati anapata mateso kutoka kwa Fayed, Bauer akagundua kwamba Assad ndiye hasa anayetaka kuzuia mashambulizi, na Fayed ndiye muhusika mkuu. Kwa bahati nzuri, Jack akaweza kutoroka, na kwenda kumwokoa Assad asije akauawa na shambulio la anga lililokuwa likitolewa na serikali yake. Jack na CTU, na msaada wa Assad, wakaweza kugundua nia ya kweli ya Fayed: kulipua bomu la nyuklia katika nchi ya Marekani. Baada ya shambulio moja la nyuklia, Jack ana kazi ya kutafuta uhueni wa mabomu ya nyuklia yaliyosalia, hivyo kupanga mfululizo wa matukio ya siku.


title: 24 (msimu wa 6)

text: "Hii ni orodha ya wahusika wakuu wa Msimu wa 6. Tazama kwa orodha iliyokamilika kabisa."


title: 24 (msimu wa 6)

text: Nyota


title: 24 (msimu wa 6)

text: Nyota Waalikwa Wageni


title: 24 (msimu wa 6)

text: Wanajirudia


title: Yevgeniya Polyakova

text: Yevgeniya Yevgeniyevna Polyakova [9] (alizaliwa 29 Mei 1983 jijini Moscow,[[Urusi) ni mwanariadha wa Urusi aliyebobea katika mbio ya 100m.


title: Yevgeniya Polyakova

text:
Polyakova aliwakilishwa Urusi katika [[Olimpiki|Olimpiki ya 2008]] iliyokuwa [[Beijing]],[[Uchina]].Alishiriki katika mbio ya 100m. Katika awamu ya kwanza ya mbio za kuhitimu,alichukua nafasi ya kwanza mbele ya [[Jade Bailey]] wa [[Barbados]] na [[Sherone Simpson]] wa [[Jamaika]].Alikimbia mbio hiyo kwa muda wa sekunde 11.24 na kuhitimu kuingia awamu ya pili. Katika mbio hiyo aliboresha muda wake ukawa sekunde 11.13 akimaliza nyuma ya [[Shelly-Ann Fraser]] wa [[Jamaika]] na hivyo basi akahitimu kukimbia katika mbio za nusu fainali. Katika nusu fainali alikimbia kwa muda wa 11.38s,akachukua nafasi ya saba katika mbio hiyo na akashindwa kuhitimu  kuingia mbio za fainali. Pamoja na [[Aleksandra Fedoriva]], [[Yulia Gushchina]] na [[Yuliya Chermoshanskaya]] alishiriki katika mbio ya 4 x 100m. Katika mbio ya kwanza ya kuhitimu,walichukua nafasi ya pili nyuma ya [[Jamaika]] lakini mbele ya [[Ujerumani]] na [[Uchina]]. Muda wao wa sekunde 42.87 pia ulikuwa wa pili kwa kasi kwa jumla katika mataifa 16 yaliyoshiriki katika mbio hiyo. Kutokana na matokeo haya,walihitimu kukimbia katika fainali ambapo walikimbia kwa muda wa 42.31s,wakachukua nafasi ya kwanza na kushinda medali ya [[dhahabu]]. Timu ya Jamaika hawakumaliza kutokana na kosa katika kubadilishana.
[[Jamii:Waliozaliwa 1983]]
[[Jamii:Watu walio hai]]
[[Jamii:Wanariadha wa Urusi]]
[[Jamii:Wanariadha wa Olimpiki ya 2008]]
[[Jamii:Wanaolimpiki wa Urusi]]
[[Jamii:Watu kutoka Moscow]]


title: Rashidi Yekini

text: Rashidi Yekini (23 Oktoba 1963 – 4 Mei 2012) alikuwa mchezaji wa mpira wa miguu aliyetumikia kama mshambuliaji timu ya taifa ya Nigeria.


title: Rashidi Yekini

text: Baada ya kuanza kucheza kandanda katika Ligi ya Nigeria, Yekini alihamia Côte d'Ivoire kucheza  katika timu ya Africa Sports National. Kutoka hapo,alihamia timu ya Vitória de Setúbal ya Ureno, alipofanikiwa sana na kupata miaka mizuri katika kandanda. Hatimaye, alikuwa mwanakandanda mwenye mabao nyingi sana katika ligi ya Ureno ya daraja la kwanza katika msimu wa 1993-1994. Utendaji wake katika mwaka huo ulimpa tuzo ya Mwanakandanda bora wa Afrika katika mwaka wa 1993, wa kwanza kabisa kutoka taifa lake.


title: Rashidi Yekini

text: Baada ya Shindano la Kombe la Dunia la 1994,Yekini aliajiriwa na klabu ya OLympiacos CFP lakini hakuelewana na wenzake katika timu.HIvyo basi, akakusanya virago vyake na kutoka timu hiyo. Tangu hapo, kazi yake ya uchezaji haikunawiri tena hata aliporudi Vitória de Setúbal. Alicheza katika timu za FC Zürich, Club Athlétique Bizertin na Al-Shabab (Saudi Arabia), kabla ya kurejea Africa Sports National. Katika mwaka wa 2003, Yekini, akiwa umri wa miaka 39, alirudi katika Ligi ya Mabingwa wa Nigeria akicheza katika klabu ya Julius Berger.


title: Rashidi Yekini

text: Katika mwaka wa 2005, akiwa umri wa miaka 41,Yekini alirudi kucheza kwa muda mfupi akiwa pamoja na mwenzake aliyekuwa katika timu ya taifa pamoja,Mobi Oparaku.Walicheza katika klabu ya Gateway FC.


title: Rashidi Yekini

text: Alifunga mabao 37 katika mechi 70 alizocheza akiwa timu ya taifa ya Nigeria.Hivi sasa ,bado yeye ndiye anayeshikilia rekodi ya mabao mengi katika timu ya taifa ya Nigeria. Alikuwa katika timu iliyohusika katika Shindano la Kombe la Dunia la 1994 na Shindano la Kombe la Dunia la 1998.Katika Shindano hilo la 1994, alifunga bao la kwanza la Nigeria kabisa katika Kombe la Dunia la FIFA katika ushindi wao wa 3-0 dhidi ya Bulgaria.


title: Rashidi Yekini

text: Aidha,Yekini alisaidia Nigeria kushinda Kombe la Mataifa ya Afrika la 1994. Alikuwa amecheza katika michezo ya Olimpiki ya 1988 jijini Seoul.Yekini alifunga mabao mengi katika Kombe la Mataifa ya Afrika kuliko mwanakandanda mwingine katika shindano hilo.


title: Oscar Madison

text: Oscar Madison ni mhusika katika kipindi cha "The Odd Couple" kilichoanza kama maigizo ya Broadway, kisha ikawa filamu kisha kipindi cha televisheni.


title: Oscar Madison

text: Katika kipindi cha "Odd Couple", Oscar Madison(ikiigizwa na Walter Matthau katika maigizo na ,pia,filamu na Jack Klugman katika vipindi vya televisheni) ni mtu wa kufanya mambo mengi, na ni mwandishi wa habari katika gazeti la "New York Herald". Yeye huwa goigoi sana lakini ana uhusiano wa nguvu na wa kiajabu na rafiki yake Felix Ungar. Hulka zao tofauti zikiunganishwa na wao kuishi pamoja zilileta vichekesho vingi sana. Katika filamu na vipindi vya televisheni, Oscar alikuwa na uzoefu wa kuvaa kofia ya timu ya New York Mets. Walikuwa tofauti sana,Oscar na Felix, Oscar alikuwa ndiye aliyependa kuzungumza na watu na wanawake ilhali Felix hakuwa na uzoefu katika uhusiano na wanawake.


title: Oscar Madison

text: Kati ya mwaka wa 1982-1983,stesheni ya ABC iliwasilisha kipindi cha ,"The New Odd Couple",kikiwa toleo jipya la "The Odd Couple".Katika "The New Odd Couple",wahusika ni Waamerika wa asili ya Kiafrika wanaoigiza kama Oscar na Felix. Oscar ,katika toleo hili jipya , iliigizwa na Desmond Wilson. Katika toleo hili, Oscar alivaa kofia ya timu ya New York Yankees .


title: Oscar Madison

text: Katika mwaka wa 1985, wanawake wawili waliigiza wahusika wakuu katika maigizo ya "The Odd Couple" ya Broadway. Rafiki wa Oscar ,mwanamke,alikuwa Olive Madison, iliigizwa na Rita Moreno.


title: Oscar Madison

text: Mwaka wa 1993, Klugman aliigiza jukumu la Oscar katika filamu ya "The Od Couple:Together Again" akiwa na mwigizaji mwenzake Tony Randall. Klugman aliugua kansa ya koo na akapata shida ya kuzungumza, hii ilihusishwa katika filamu.


title: Oscar Madison

text: Katika toleo la Broadway la maigizo ya "The Odd Couple",Nathan Lane aliigiza jukumu la Oscar.


title: Michelle Rodriguez

text: Mayte Michelle Rodriguez alizaliwa 12 Julai 1978 anayejulikana kuigiza filamu kama "Girlfight", "The Fast and The Furious", "Blue Crush", "Resident Evil", "S.W.A.T.", na "Avatar". Vilevile, ameigiza kama Ana Luzia Cortez kwenye kipindi cha "Lost".


title: Michelle Rodriguez

text:
Rodriguez alizaliwa mjini Bexar County, Texas. Yeye ni mtoto wa Carmen Milady na Rafael Rodriguez - aliyefanya kazi kwa jeshi la Marekani.
Rodriguez alihamia nchini Dominican Republic alipokuwa na miaka minane pamoja na mamake na akaishi Puerto Rico mpaka alipofika miaka kumi na moja, na baadaye kuhamia mjini New Jersey. Rodriguez alijiunga na chuo kikuu na kusomea biashara lakini akaiacha na kujiunga na shule ya uigizaji, akiwa na azma ya kuwa mwandishi wa filamu.


title: Michelle Rodriguez

text:
Mnamo Machi 2002, Rodriguez alifungwa kwa ajili wa kumpiga rafiki yake. Madai haya yalitolewa pindi aliyempiga alipokataa kwenda kutoa ushahidi mahakamani.
Mnamo Juni 2004, Rodriguez alishtakiwa kwa kuendesha gari ilhali alikuwa amelewa. Alipelekwa rumande kwa masaa 48.


title: Michelle Rodriguez

text: Mnamo 2005, alipokuwa anarekodi "Lost" mjini Hawaii, alishikwa mara kadhaa na polisi kwa ajili ya kuvunja sheria barabarani na akatozwa faini ya $357.


title: Michelle Rodriguez

text: Mnamo 2000, alipendana na Muislamu lakini akaachana naye akisema kuwa dini hiyo ina sheria nyingi. Mnamo 2003, Rodriguez ameonekana akiwa na muigizaji Olivier Martinez nchini Ufaransa.


title: Viatu vya Faith

text: Viatu vya Faith ni kampuni ya Uingereza ya kuunda viatu ambayo ilianzishwa katika mwaka wa 1964 na mhasibu wa London aliyeitwa Samuel Faith na mke wake,Terri. Baada ya Samuel kustaafu, mwanawe Jonathan alichukua usimamizi wa biashara hiyo,ya familia.


title: Viatu vya Faith

text: Katika miaka ya 1980, kampuni ilianzisha aina mpya ya viatu iliyofanikiwa sana ilitoitwa ""faith solo"", ikichukua mitindo mipya iliyoundwa katika maonyesho ya washonaji na kuunda viatu vya kuvaliwa na raia wa kawaida.


title: Viatu vya Faith

text: Aina hiyo ya viatu ilisherehekea mwaka wake wa 40 ,katika mwaka wa 2004, na ina matawi 70 yanayojisimamia yenyewe.Vilevile,kampuni hii ina maduka ndani ya Allders, Debenhams ,Sunwin House na Beatties. Hapo Desemba 2004, kampuni ya Viatu vya Faith ilinunuliwa na kundi la kibinafsi la Bridgepoint Capital.


title: Viatu vya Faith

text: Hivi sasa kuna duka moja tu la Faith ndani ya Topshop (katika Oxford Circus). Topshop iliagiza Faith kuondoka katika maduka yake katika majira ya joto ya 2003, ilipoona kuwa watapata faida zaidi wakijiundia viatu vyao vyenyewe na kuviuza. Hata hivyo,hii ilisababisha upanuzi wa matawi ya Faith na ,hivyo basi, kuiongezea faida.


title: Viatu vya Faith

text: Baada ya kuuzwa kwa Faith, Jacqueline O'Neill alichukua nafasi ya mkurugenzi kuu kabla ya kustaafu katika mwaka wa 2007. Paul O'Neill,mume wake, alikuwa kwenye bodi ya wakurugenzi na alishughulika na mali; akaongoza Faith kushinda tuzo nyingi za Retail Award. Aliondoka katika mwaka wa 2008 ili kuzingatia malengo yake mengine.


title: Kampuni ya Rockport

text: Kampuni ya Rockport ni kampuni ya kutengeneza viatu iliyo na makao yake katika eneo la Massachusetts. Ilianzishwa huko Marlborough, Massachusetts katika mwaka wa 1971 na Saul na Bruce Katz, kampuni hii inaendelea kutengeneza viatu na huendesha maduka nchini Marekani na nchi 66 duniani kote. Kampuni hii ilinunuliwa na kampuni ya Reebok katika mwaka wa 1984. Hivi sasa,kampuni zote mbili zinamilikiwa na kampuni kubwa ya Ujerumani ya Adidas. Kampuni ya Rockport ,hivi sasa, ina makao yake mjini Canton, Massachusetts, katika makao makuu ya Reebok.


title: Kampuni ya Rockport

text: Rockport ilianzishwa katika mwaka wa 1971 na muungano wa baba na mwana (Saul na Bruce Katz) katika eneo la Marlborough, Massachusetts. Saul na Bruce waliamua kwamba kuwa kile kilichokosekana katika sekta ya viwanda vya viatu ni viatu vilivyohusisha kuwa na uzito mdogo,faraja na mitindo mzuri. Hizi ndizo sifa ambazo zingehusishwa na viatu vya Rockport katika mwongo uliofuata.


title: Kampuni ya Rockport

text: Katika mwaka wa 1984, kampuni hii ilinunuliwa na kampuni ya viatu ya Reebok. Huu ndio uliokuwa hatua dhahiri ya Reebok kuingia katika utengenezaji wa viatu visivyokuwa vya michezo. Rockport ilifaidika kwa hela zilizotokana na ununuzi huo na pia kutoka teknolojia ya kampuni ya Reebok iliyotumika katika kutengeneza viatu vya ofisi na vya matembezi. Hii ingesababisha matumizi, ya baadaye, ya soli za ndani za faraja za DMX katika viatu vingi vya Rockport.


title: Kampuni ya Rockport

text: Rockport hutengeneza viatu mbalimbali kama viatu vya oxford,viatu vya mchezo wa golfu, viatu vya "boat shoes", viatu vya matembezi na aina vingine mbalimbali. Hivi vinapatikana katika mitindo ya wanaume, wanawake na ,mara nyingine, ya watoto. Viatu maarufu kabisa kati ya hivi vyote ni vile vya ProWalker, viatu vilivyokuwa na soli ngumu sana.Aina hii ilikuwa mojawapo ya viatu vya kwanza vya Rockport.


title: Kampuni ya Rockport

text: Rockport hutangaza kuwa wao ndio viongozi kiteknolojia katika utengenezaji wa viatu. Bidhaa zao za kiteknolojia ni "DMX, WalkDry, XCS" na soli ya "Vibram".


title: Kampuni ya Rockport

text: Teknolojia ya DMX inahusisha kutia hewa ndani ya soli ya nje ya kiatu au ndani ya soli ya ndani. Hii inazuia madhara madogo kwa mguu unapochukua hatua.


title: Kampuni ya Rockport

text: Viatu vilivyotumia teknolojia ya WalkDry huwa na ngozi isiyopitisha maji na huruhusu kupita kwa hewa; ni kama teknolojia ya Gore Tex.


title: Kampuni ya Rockport

text: Soli ya Vibram zimebainika katika masoko yote ya viatu kuwa soli zilizodumu kabisa. Lengo lake huwa kuwa dhabiti lakini bado kuwa na faraja.


title: Kampuni ya Rockport

text: XCS inamaanisha "Extreme Conditions System" katika lugha ya Kiingereza. Hii ni kumaanisha mfumo unaoweza kustahimili hali ngumu.Teknolojia ya XCS hutumika katika viatu vyote vya nje vya Rockport, na hupambana na shida za kukwaruzwa na kuingiwa na maji.


title: Kampuni ya Red Wing

text:
Viatu vya Red Wing
Viatu vya Red Wing ni kampuni ya viatu iliyokuwa na makao yake mjini Red Wing,Minnesota katika nchi ya Marekani.Ilianzishwa katika mwaka wa 1905 na Charles H Beckman.


title: Kampuni ya Red Wing

text: Baada ya miaka kumi tu ya kuanzishwa kwake,kampuni ya Red Wing ilikuwa inazalisha zaidi ya jozi 200,000 za viatu kila mwaka na ikawa kampuni ya kimsingi ya kutengeneza viatu vya wanajeshi wa Marekani katika Vita Kuu ya Kwanza ya Dunia. Kampuni ya Red Wing iliendelea katika mienendo yake ya kutengeneza viatu vya vita ilipotengenezea jeshi la Marekani viatu vya Vita Kuu ya Pili ya Dunia.


title: Kampuni ya Red Wing

text: Ingawa Red Wing inajulikana sana kwa viatu vyao vya ngozi vya kutumika katika kazi ngumu, kampuni hii imepanua viatu vinavyotengenezwa na kuwa na viatu vya mitindo ya spoti na vile vya kazi maalum. Viatu hivi ni kama viatu visivyoteleza (kutumika katika sekta ya huduma) na viatu vya kulinda vidole vya miguu(vinavyotumika katika sekta ya kuchimbua madini). Kampuni inazalisha ,pia, viatu vya aina ya oxford,ya chukka, viatu vya kupanda milima na vya mitindo ya wakata miti(hasa viatu vya inchi 6 na inchi 8).


title: Kampuni ya Red Wing

text: Ili kufuata viwango vya utengeneaji vya ASTM F 2413-05 na vya MI/75 C/75, Kampuni ya Red Wing huunda viatu vyao vingi vikiwa na chuma na vingine alumini na pia soli zisizodungika ili kuhitimu kiwango cha ASTM F 2413-05. Red Wing,pia, huunda viatu vyenye uwezo wa kupoteza nguvu za umeme hasa ili kupunguza kiasi cha umeme kinachopita kwa mwili wa mtu iwapo mtu huyo atagusa nyaya kavu za stima.Hii pia inasaidia kwa kumpa mtu ulinzi kutoka kukanyaga au kugusa kiajali vitu vilivyokuwa na stima.


title: Kampuni ya Red Wing

text: Licha ya kutengeneza viatu chini ya jina lao la Red Wing,kampuni hii inaunda viatu chini ya majina mengine kama Carhartt,Irish Setter,Vasque na Worx. Katika mwaka wa 2008,Kampuni ya Red Wing ilianza kuunda viatu chini ya jina la Red Wing Heritage Lifestyle.Miundo yake mipya ikiwa ikitumia mitindo ile ya kitambo ya viatu vya karne zilizopita.


title: Kampuni ya Viatu ya Goodwill

text: Kampuni ya Viatu ya Goodwill ,pia, hujulikana kama Viatu vya Arthur A. Williams (likiitwa jina hili kwa makumbusho ya mwanzilishi wake).Kampuni hii huunda viatu vya ngozi na vya kutiwa chuma ndani vya aina ya "Safety First" (yaani vya kujichunga kutokana na kujiumiza).Kampuni hii ilikuwa miongoni mwa kampuni za kwanza kuunda viatu vya aina hii. Haswa, ilikuwa mojawapo wa kampuni kubwa kabisa zilizounda buti za viwanda katika miaka ya 1930. Kampuni hii ilitumbukia katika dimbwi la madeni hapo katikati mwa karne ya ishirini.


title: Kampuni ya Viatu ya Goodwill

text: Kiwanda cha Kampuni ya Viatu ya Goodwill(kilichojengwa katika mwaka wa 1909), kinapatikana katika barabara ya 26-28 Water Street Holliston,Massachusetts.


title: Kampuni ya Viatu ya Goodwill

text:
"Huu ni mfano wa kihistoria wa kiwanda kikubwa cha maonyesho kilichojengwa katika kilele cha ujenzi katika sekta ya viwanda vya maonyesho. Kiwanda hiki kilijengwa kwa faida ya utengenezaji wa viatu vizito vya wakulima na wanamichezo. Majengo yao mawili ya mbao yanapatikana katika pande mbili zote za barabara ya Water Street na yalikuwa yameunganishwa kwa daraja katika gorofa la pili na lilipita juu ya barabara hiyo. Vilevile,kulikuwa na njia ya kupitia iliyokuwa chini ya ardhi ya barabara ya Water Street. Jengo lililokuwa katika upande wa mashariki wa barabara hii lilikuwa la magorofa manne , upana wa futi 190 na mnara ambao ulikuwa na paa ya sleti.Jengo lililokuwa katika upande wa magharibi lilikuwa la magorofa matatu na upana wa futi 10. Majengo yote yanaonyesha mabango yao ya hapo awali yaliyokuwa na alama za 6/6."
Hii ni ripoti ya Idara ya Ndani ambayo ni muhtasari ikieleza vizuri kuhusu majengo hayo. Mwandishi wa makala haya ni Monica E. Hawley,mwanahistoria.


title: Kampuni ya Viatu ya Hanover

text:
Kampuni ya Viatu ya Hanover imo katika Hanover, Pennsylvania ilikuwa mojawapo ya kampuni kubwa za kuunda viatu na zenye mafanikio katika kata la York.
Kuhusu jengo la kampuni hii:
Bw. Harper Donelson Sheppard alizaliwa katika kata la Pitt ,eneo la Carolina Kaskazini mnamo tarehe 9 Oktoba 1868, akiwa mwana wa 13 katika familia ya watoto 15. Bw. Sheppard aliingia ushirikiano wa kibiashara na Bw. C.N. Myers na wakaanzisha kampuni ya Hanover mnamo 26 Desemba 1989 wakiwa na maono sawa.Maono yao yalikuwa kuuza viatu bora kabisa kwa bei moja , $ 2.50 kwa kila jozi, na kutokuwa na muuzaji wa rejareja kwa kuuzia umma wenyewe. Walifungua duka lao la kwanza huko York mnamo Juni 1900. Katika miaka mitano ya Kampuni ya Viatu ya Hanover,ilikuwa imeweza kufungua maduka 61 kutoka Indianapolis hadi Jiji la New York.


title: Kampuni ya Viatu ya Hanover

text: Watu hao wawili (Myers na Sheppard) walichukua jukumu la kuendesha mipango ya kuendeleza jamii kama ujenzi wa hospitali ya Hanover General Hospital, uchapishaji wa gazeti la "Evening Sun",kuchimbua mabwawa mawili,kuwasilisha huduma za maji kwa umma, kuunda uwanja wa michezo wa mtaa na kuanzisha Hanover Shoe Farms.


title: Kampuni ya Viatu ya Hanover

text: Katika mwaka wa 1966, Kampuni ya Viatu ya Hanover ilifungua kiwanda cha utengenezaji huko Franklin,WV.Walichukua mikataba ya kuunda viatu kutoka kampuni za Bostonian na JC Penney na kuunda viatu hivyo chini ya jina la Hanover. Katika mwaka wa 1978, C & J Clark ilinunua Kampuni ya Viatu ya Hanover na ikahamisha makao yao makuu ya Amerika Kaskazini kutoka Hanover,PA.Operesheni za kampuni hii zilihamishwa hadi Virginia Magharibi katika mwaka wa 1996 kwa sababu ya kodi za nafuu katika eneo hilo. Jengo la hapo awali la Hanover Shoe lilikuwa katika barabara ya Carlisle Street huko Hanover,PA.Baada ya kukaa tupu bila kutumika tangu miaka ya 1970,lilibadilishwa kuwa jumba la makazi katika mwaka wa 2001. Jengo lao la kuzalisha kawi lilibadilishwa kuwa jumba la kumbukumbu la Idara ya Moto ya Hanover.


title: Kampuni ya G.R. Kinney

text:
Kampuni ya GR Kinney ilikuwa kampuni ya uzalishaji na uuzaji wa viatu kutoka mwaka wa 1984 hadi mwezi wa 16 Septemba,1998. Alama yake ya KNN katika orodha ya kampuni katika Soko la Hisa la New York ilianza kutumika Machi 1923.
Wazo la kutengeneza viatu lilianzishwa na George Romanta Kinney ambaye baba yake aliendesha duka la kuuza vitu vyovyote kwa jumla katika eneo la Candor, New York. Baba yake akapatwa na mzigo mkubwa wa madeni na George aliapa kulipa madeni hayo yote katika siku zake za baadaye. Katika mwaka wa 1894, akiwa umri wa miaka 28, kiwango cha pesa alizokuwa akiweka kando kilitosha kununua duka la Lester huko Waverly,New York. Mafanikio ya Kinney yaliletwa na kuuza viatu kwa bei nafuu kwa raia wafanyikazi wa Marekani.


title: Kampuni ya G.R. Kinney

text: Biashara hii ulikua na ukawa mnyororo wa maduka 362 katika mwisho wa mwaka wa 1929, huku maduka 44 yakifunguliwa katika mwaka wa mwisho katika mwongo huo. Foot Locker lilianza kama mgawanyiko mdogo wa Shirika la Kinney Shoe katika mwaka wa 1974.


title: Kampuni ya G.R. Kinney

text: Huu ulikuwa mnyororo mkubwa kabisa wa maduka ya rejareja chini ya usimamizi wa kifamilia nchini Marekani .Tangu mwanzo wa mwaka wa 1936,ulikuwa na maduka 335 katika taifa zima. Ingawa kampuni hii ilipata mauzo mengi hapo mwisho wa mwaka wa 1936 kuliko ilivyouza katika mwaka wa 1929, madola ya mwaka huo(wa 1936) yalikuwa 20%-30% chini ya yaliyopatikana katika mwaka wa 1929.


title: Kampuni ya G.R. Kinney

text: Tarehe 31 Agosti 1963 ,Kampuni ya GR Kinney iliuzwa kwa F.W. Woolworth. Kabla ya hii, ilikuwa imekuwa shirika dogo la Kampuni ya Viatu ya Brown ndipo Brown ikaliuza kwa bei ya $ milioni 45. Kampuni hii iliitwa Shirika la Viatu la Kinney na likaendelea kuwa shirika dogo katika kampuni ya Woolworth. Bodi yake ya wakurugenzi kumi na mmoja na jopo la maafisa wa kampuni liliendelea kufanya kazi katika Shirika la Kinney.


title: Kampuni ya G.R. Kinney

text: Kampuni iliendelea kuendeshwa katika miaka ya 1960 na 1970 pamoja na migawanyiko yake iliyoitwa Stylco (1967), Susie Casuals (1968), na Foot Locker (1974). Tarehe 16 Septemba 1998, Kundi la Venator lilitangaza kuwa maduka 467 ya viatu na maduka 103 ya Footquarters yangefungwa. Sehemu ya Foot Locker,iliyoanzishwa katika mwaka wa 1974, inaendelea hadi sasa huku Venator ikibadilisha jina lake kuwa Foot Locker katika mwaka wa 2001.


title: Kampuni ya Bacup

text: Kampuni ya Viatu ya Bacup ni kampuni ya kutengeneza viatu iliyo na makao yake katika kijiji cha Stacksteads,karibu na Bacup, Lancashire,Uingereza. Kampuni hii ilianzishwa katika mwaka wa 1928 na Ernst Goodwin. Kampuni ya Bacup ni mojawapo ya kampuni bora, zinazojulikana kwa kuunda viatu, zilizofunga viwanda vyake katika mwisho wa miaka ya 1990 na kuanza kuagiza viatu kutoka Mashariki ya Mbali. Wanaowasilisha viatu hivyo wana makao yao nchini Uchina(nchi ambayo kampuni hii imeanzisha makao yake mpya),Vietnam na Uhispania.


title: Kampuni ya Bacup

text: Tangu mwaka wa 1928, kampuni hii imenawiri na ikawa wasambazaji wengi, wa viatu vyao, katika nchi ya Uingereza.Makao yao makuu yalipatikana Stacksteads.


title: Kampuni ya Bacup

text: Sekta kuu za kampuni hii ni viatu vya Wanaume, Wanawake, Watoto na vya kutumika katika mazoezi ya michezo. Wameajiri wauzaji wa rejareja wanaojulikana sana kwa mfano Tesco,ASDA ,Woolworths na Littlewoods wakiwa wateja wao wakuu.


title: Kampuni ya Bacup

text: Katika mwaka wa 2002,kampuni hii ilifungua sehemu mpya iliyoitwa Alpha Logistics & Warehousing ya kuhusisha matumizi kamili ya maghala yao yote na matumizi bora ya wafanyikazi wenye vipaji.


title: Kampuni ya Bacup

text: Pamoja na upanuzi wa makao makuu ya kampuni hii,Bacup wameanzisha aina mpya ya viatu vya wasichana.Aina hii inaitwa "Redfoot After Party Shoe" na ni bidhaa za kampuni hii zilizosajiliwa katika sheria.


title: Kampuni ya Alden

text: Kampuni ya Viatu ya Alden ilianzishwa katika mwaka wa 1884 na Charles H. Alden.Hii ni kampuni ya kuunda viatu vya wanaume,vya kazi na vya anasa pia. Kampuni hii ina makao yake Middlesborough, Massachusetts.Hii kampuni ya kuunda viatu ilipatikana katika eneo la New England na inaendelea kuendesha biashara yake huko hadi sasa.


title: Kampuni ya Alden

text: Katika mifululizo ya filamu ya "Indiana Jones",Jones huwa amevaa viatu vya aina ya Alden 405 vya rangi ya kahawia. Mwandalizi wa nguo za kuvaliwa katika filamu hiyo, Nadoolman, alikuwa amechagua viatu vya Red Wings kama viatu vya Indy. Viatu vya Red Wings 1905 vinafanana sana na Alden 405, watu hawakuweza kutofautisha viatu hivyo katika filamu za zamani za kabla ya enzi ya DVD(ambazo video huonekana dhahiri zaidi) . Duka ambalo Harrison Ford,anayeigiza kama Indiana Jones(Indy) katika filamu hiyo, alinunua jozi yake ya Alden ya kwanza lilikuwa Duka la Fredrick's Shoes. Fununu ni kuwa Harrison Ford alipendelea viatu vya kampuni ya Alden kwa sababu alivivaa alipokuwa akifanya kazi kama seremala katika jiji la Los Angeles,miaka kadhaa kabla ya kuigiza katika filamu ya Star Wars na kupata umaarufu. Ford, hapo awali,alinunua buti zake katika duka la mtaa wa Sherman Oaks,California lililoendeshwa na Mjerumani aliyeitwa Fritz. Muda ulipokuja wa kununua viatu vingi vya kutumika katika kurekodi kwa filamu ya "Raiders of the Lost Ark", Ford alisisitiza kuwa buti zilizohitajika zinunuliwe kutoka duka la Fritz. Timu ya kurekodi na uzalishaji wa filamu wakaheshimu ombi lake.Hivyo basi, Fritz aliuza jozi nyingi za buti katika kurekodi kwa filamu hiyo.Hii inatumika kuonyesha uzuri wa viatu vya kampuni ya Alden na hasa viwango vyake vya juu. Viatu hivyo vya Alden vinajulikana ,pia , kwa sifa ya kudumu sana. Soli na ngozi zake zikiwa dhabiti na bora.


title: Kampuni ya DVS

text: Kampuni ya viatu ya DVS ilianzishwa katika mwaka wa 1995 na Kevin Dunlap akiwa pamoja na Tim Gavin.


title: Kampuni ya DVS

text: DVS huwa na makao yao Torrance, California na inamilikiwa na kampuni ya usambazaji ya Podium Distribution.Neno la ufupisho 'DVS' linasemekana kusimamia "Devious" likimaanisha kwa Swahili 'mjanja'.


title: Kampuni ya DVS

text: DVS ,hapo awali, iliunda viatu maalum vya wanaume vya "skateboard" lakini ,hivi leo, imepanua aina zao za viatu kuhusu ,pia, vya wanawake ,vya vijana na vya watoto wadogo. Viatu hivi si vya "skateboard" pekee bali ni vya aina mbalimbali kama vile vya mitindo mbalimbali ya starehe. Wameanzisha pia kushona nguo za kuuzwa.


title: Kampuni ya DVS

text: Katika mwaka wa 2007, walianza aina ndogo ya viatu iliyoitwa "Luxe",ambayo ilihusisha mitindo mipya na kutengenezwa kwa matumizi ya vifaa vilivyokuwa ghali kidogo.Usambazaji wa viatu vya aina hii ulikuwa mdogo na havikuwa vinaenezwa katika eneo kubwa.


title: Kampuni ya DVS

text: Timu yao imepanua shughuli zake mbalimbali hadi inatoa udhamini kwa wanamichezo wa mchezo wa kutumia bodi ya aina ya "skateboard" hadi wanamichezo wa kuendesha pikipiki na michezo mingine mbalimbali.


title: Kampuni ya DVS

text: Wanachama maarufu wa timu hii inahusisha Zered Bassett, Steve Berra, Kerry Getz, Daewon Song, na Jeron Wilson.


title: Kampuni ya DVS

text: DVS inaathiriwa na hulka na mitindo ya wanachama maarufu wa timu yake ya wanamichezo (wanamichezo wa "skateboard" ,pikipiki na wa michezo mingine).Hivyo basi,inahusisha aina mbalimbali za bidhaa huku ikiendeleza umakini katika utengenezaji wa bidhaa wakitilia maanani mahitaji ya wanamichezo wa kutumia bodi ya "skateboard" duniani kote.


title: Kampuni ya DVS

text: "Wamehusika katika "skateboard"" tangu mwaka wa 1995.


title: Kampuni ya DVS

text: Timu ya ina waendeshaji bora kabisa katika michezo ya uendeshaji wa pikipiki wa siku hizi kama vile: Daewon Song,Kerry Getz, Steve Berra na Torey Pudwill. Kwa kutumia wanachama wa timu yao, DVS huweka viatu vyao na bidhaa zao katika majaribio ngumu kabisa kabla ya kuanza kuzitengeneza kwa kuuza kwa umma.Teknolojia inayotumika na DVS ni kama:


title: Kampuni ya DVS

text: DVS inatengeneza ,pia, viatu , nguo na bidhaa mbalimbali zinazotumika katika michezo zozote za kutumia bodi.


title: Kampuni ya DVS

text: DVS inaendelea kuuza bidhaa zake kwa soko na ,pia, kuboresha vipengele vyote vya bidhaa zao zinazotumika katika michezo ya bodi kama mchezo wa "skateboard",mchezo wa kuteleza na bodi kwenye theluji na mchezo wa kubobea kwenye maji ukitumia bodi. Kampuni hii imenawiri sana katika sekta hii na itaendelea kushinikiza maendeleo katika spoti hizo.


title: Kampuni ya DVS

text: Daewon Song, Steve Berra, Zered Bassett, Keith Hufnagel, Torey Pudwill, Jeron Wilson, Kerry Getz, Daniel Castillo, Chico Brenes, Kenny Hoyle, Jimmy Cao, Andrew Brophy, Paulo Shier na James O'Hare


title: Neli gunda

text:
Neli gunda ("Nectarinia senegalensis") ni spishi ya ndege ya familia ya Nectariniidae.
Anapatikana nchini Afrika Kusini, Angola, Benini, Botswana, Burkinafaso, Burundi, Chadi, Eritrea, Gambia, Ghana, Gine, Ginebisau, Jamhuri ya Afrika ya Kati, Jamhuri ya Kidemokrasia ya Kongo, Kameruni, Kenya, Kodivaa, Malawi, Mali, Moritania, Msumbiji, Namibia, Nijeri, Nijeria, Rwanda, Senegali, Siera Leoni, Sudani, Tanzania, Togo, Uganda, Uhabeshi, Uswazi, Zambia na Zimbabwe.


title: Furukombe wa Afrika

text: Furukombe, fukombe, kwazi, yowe au tai mlasamaki ("Haliaeetus vocifer") ni spishi mkubwa wa tai. Yeye ndiye ndege wa kitaifa wa nchi za Zimbabwe na Zambia.


title: Furukombe wa Afrika

text: Ndege anayefanana naye zaidi ni Furukombe wa Madagaska ("H. vociferoides") ambaye yumo hatarini sana kuangamizwa. Kama tu tai wote wa bahari wenye aina mbili maalum, huyu ana spishi mwenye kichwa cheupe (Furukombe) na mwingine mwenye kichwa cha hudhurungi. Hawa ni ndege wa zamani sana, na kwa hivyo wao huwa na makucha, midomo, na macho ya rangi nyeusi (Wink "na wengineyo", 1996). Spishi wote wawili wana angalau mikia yenye rangi nyeupe, ikiwemo hata makinda.


title: Furukombe wa Afrika

text: Furukombe ni ndege mkubwa, na ule wa kike ana uzani wa kilo 3.2-3.6 (paundi 7-8) na ni mkubwa kuliko ule wa kiume ambaye ana uzani wa 2-2.5kg (paundi 4.4-5.5). Ndege wa kiume kawaida huwa na mabawa yenye upana wa mita 2 (futi 6), huku ndege wa kike wakiwa na mabawa yenye upana wa mita 2.4 (futi8). Urefu wao ni sentimita 63-75 (incha 25-30). Wao huweza kutofautishwa rahisi sana na ndege wengine huku miili yao ikiwa ya rangi ya kahawia, na mabawa yao meusi huwa na nguvu nyingi. Kichwa, kifua na mkia ya furukombe wote ina rangi nyeupe kama theluji na mdomo uliojipinda, ambao mara nyingi ni wa rangi ya samawati lakini ncha yake huwa nyeusi.


title: Furukombe wa Afrika

text: Spishi huyu mara nyingi kupatikana katika maziwa yenye maji yasiyokuwa na chumvi, mabwawa ya maji, au mito ingawa wakati mwingine wao huweza kupatikana karibu na pwani katika maeneo ambapo mito inaingia baharini. Furukombe wana asili yao Barani Afrika, huku wakipatikana katika maeneo makubwa ya Afrika ya upande kusini mbele ya ncha ya chini ya Jangwa la Sahara.


title: Furukombe wa Afrika

text: Msimu wa kuzaana wa furukombe ni wakati wa msimu wa kiangazi, wakati ambapo viwango vya maji vimepungua. Furukombe huaminika kuendelea na shughuli za kuzaana maisha yao yote, na furukombe wawili mara nyingi huwa na viota viwili wanayvovitumia tena na tena. Kwa sababu viota vyao mara nyingi hutumika tena na tena na kuboreshwa kupitia kipindi cha miaka mingi, vinaweza kuwa vikubwa sana, huku vingine vikifikia mita 2 (futi sita) kwa upana na mita 1.2 (futi 4) kwa undani. Viota vyao hujengwa katika mti mkubwa na hujengwa mara nyingi kwa kutumia vijiti na vipande vingine vya mbao.


title: Furukombe wa Afrika

text: Furukombe wa kike hutaga kati ya yai 1 au 3, ambayo ni meupe na yenye madoadoa mekundu. Mayai hulaliwa na furukombe wa kike, lakini ndege wa kiume atayalalia mayai wakati ndege wa kike anapoenda kuwinda. Mayai huchukua muda wa kati ya siku 42 na 45 kuanguliwa. Mayai mara nyingi yataanguliwa siku tofauti, na makinda wa kwanza kawaida atawauwa wowote watakaozaliwa baada ya yeye. Makinda hukomaa baada ya siku 70 hadi 75, na baada ya wiki 8 makinda atakuwa tayari kujuilisha na kawaida huanza kutoka nje yak iota baada wiki 2 baadaye.


title: Furukombe wa Afrika

text: Furukombe mara nyingi hula samaki, ambao, anapowaona kutoka mtini aliposimama, anashuka chini haraka na kuwanyakua kutoka majini kwa kutumia makucha yake makubwa na kupaa juu tena kumla samaki Yule. Ikiwa furukombe atampata samaki mwenye zaidi ya uzani 1.8 (paudni 4) atakuwa mzito sana kuruhusu kupaa angani, kwa hivyo atamvuruta majini hadi afikie ufuo wa maji. Ikiwa samaki ni mzito kiasi kwamba hawezi kupaa kabisa, atamuangusha majini na kuelekea hadi ufuo ulio karibu zaidi. Pia samaki Yule hula ndege wa majini, mamba wachanga na mizoga.


title: Furukombe wa Afrika

text: Picha za ndege katika nembo ya Namibia.


title: Kampuni ya Viatu ya Brown

text: Kampuni ya Viatu ya Brown [1] ni kampuni ya viatu ambayo inamiliki aina mbalimbali ya viatu nchini Marekani na Kanada. Makao yake makuu yanapatikana Clayton, Missouri ,kitongoji kidogo kilichokuwa karibu na St. Louis, Missouri.


title: Kampuni ya Viatu ya Brown

text: Kampuni hii ilianzishwa katika eneo la St. Louis na hapo awali iliitwa Bryan, Brown & Company kwa makumbusho ya waanzilishi George Warren Brown na Alvin Bryan. Jina lilibadilishwa kuwa Kampuni ya Viatu ya Brown katika mwaka wa 1893. Shule ya George Warren Brown ya Kazi kwa Jamii ilianzishwa katika Chuo Kikuu cha Washington huko St. Louis katika mwaka wa 1925 na mjane wake GW Brown.


title: Kampuni ya Viatu ya Brown

text: Kampuni ya Viatu ya Brown, ni kampuni ya thamani ya $ bilioni 2.4 ikiwa na operesheni zake kote duniani. Kampuni hii inaendesha mnyororo wa maduka 1100 ya Famous Footwear. Inaendesha ,pia, maduka 300 maalum ya rejareja nchini Marekani, Uchina na Kanada chini ya majina kama Brown Shoe Closet, FX LaSalle , Franco Sarto na ,pia, Shoes.com (tovuti rasmi ya kibiashara ya kampuni). Sehemu za kampuni hii za kuuza bidhaa kwa wingi na ,pia, zenye viatu maarufu ni kama Naturalizer, LifeStride, Via Spiga, Nickels Soft, Connie na Buster Brown. Kampuni hii ina leseni ,pia, ya uuzaji wa viatu vinavyojulikana sana vya watu wazima kama Franco Sarto, Etienne Aigner, Dr. Scholl's, Carlos ya Carlos Santana na Fergie. Vilevile, inauza viatu vya watoto vya Barbie na Nickelodeon.


title: Kampuni ya Viatu ya Brown

text: Tangu mwaka wa 1904, katuni za kuwakilisha kampuni zimekuwa Buster Brown na mbwa wake, Tige(angalia picha kule juu). Wote wawili huonekana kwenye matangazo ya televisheni ya kampuni. Katika miaka ya 1940 na 1950, kampuni iliingia ,kwa muda mfupi, katika uchapishaji wa magazeti yenye michoro ya katuni. Magazeti haya yalihusisha katuni maarufu Buster Brown kwenye ukurasa wa kwanza ingawa hekaya zingine pia zilichorwa katika machapisho haya, kama zile za Robin Hood.


title: Shelly-Ann Fraser

text: Shelly-Ann Fraser, OD (alizaliwa 27 Desemba 1986) [1] ni mwanariadha wa nchi ya Jamaika ambaye amebobea katika mbio ya 100m. Alizaliwa katika jiji la Kingston, Jamaika, Fraser ndiye bingwa mtetezi wa Olimpiki na Dunia katika mbio ya 100m, akikimbia katika muda wa 10.78s (Olimpiki) na 10.73s(Dunia). Yeye ndiye mwanamke pekee aliyeshikilia mataji ya ubingwa wa Olimpiki na Dunia yote mawili kwa wakati mmoja. Ametoshana na Christine Arron kama mwanamke wa nne wa kasi kabisa katika historia ya mbio ya 100m . Alisoma katika Shule ya Upili ya Wolmer's ya Wasichana na akawakilisha shule yake katika mashindano mengi ya riadha.


title: Shelly-Ann Fraser

text: Fraser alifanya mazoezi ya kabla ya Olimpiki pamoja na mwenzake Mjamaika, Asafa Powell. Alikuwa mwanamke wa kwanza wa Jamaika kushinda medali ya dhahabu katika mbio ya Olimpiki ya 100m. Katika mbio ya awamu ya kwanza ya kuhitimu, alikimbia na kuwa wa kwanza kwa muda wa sekunde 11.35 na kufaulu kuingia mbio ya awamu ya pili. Aliboresha muda wake kuwa 11.06s huku akimaliza katika nafasi ya kwanza tena katika awamu ya pili. Alimaliza katika nafasi ya kwanza katika mbio ya nusu fainali, akiwashinda Muna Lee na Lauryn Williams katika muda wa sekunde 11.00 .


title: Shelly-Ann Fraser

text: Katika mbio ya fainali, wanariadha wa Jamaika walimaliza katika nafasi tatu za kwanza . Washindi wa nafasi ya pili walichaguliwa kwa kutumia usaidizi wa picha na wakawa Sherone Simpson na Kerron Stewart. (Wanawake hawa wawili walituzwa medali za fedha ; medali ya shaba haikutuzwa yeyote.) Muda wa Fraser ulikuwa muda bora wa kibinafsi wa sekunde 10.78, sekunde 0.20 kasi kuliko Wajamaika wenzake(Simpson na Stewart). Muda wake wa Olimpiki ulikuwa wa pili kwa kasi katika mbio ya 100m uliokimbiwa na mwanamke Mjamaika, ulishindwa na sekunde 0.04 na ule wa rekodi ya Merlene Ottey ya 10.74s.


title: Shelly-Ann Fraser

text: Akiwa pamoja na Sheri-Ann Brooks, Aleen Bailey na Veronica Campbell-Brown alihusika katika mbio ya 4 x 100. Katika raundi ya kwanza, Jamaika ilishinda Urusi,Ujerumani na Uchina. Muda wa Jamaika ulikuwa muda wa sekunde 42.24 ambao ulikuwa muda bora kabisa kati ya muda za mataifa kumi na sita yaliyoshiriki. Kutokana na matokeo hayo, timu ya Jamaika ilihitimu kushiriki katika fainali, Brooks na Bailey wakibadilishwa na Sherone Simpson na Kerron Stewart. Hata hivyo ,wanariadha wa Jamaika hawakumaliza mbio hiyo kutokana na kosa la kubadilisha kijiti maalum kati ya wanariadha wao wawili.


title: Shelly-Ann Fraser

text:
Fraser alishinda taji la mbio ya 100m la Jamaika katika mwezi wa Juni 2009, akishinda kwa muda wa 10.88s dhidi ya upepo mkali (-1.5 m/s). Hii ilimfanya kuhitimu kushiriki katika Mashindano ya Mabingwa wa Dunia ya 2009.
Fraser alikimbia mbio sana akimshinda mshindani mwenzake wa Jamaika , Kerron Stewart, aliyekuwa akimkaribia sana katika mbio hiyo. Alishinda mbio hiyo kwa muda wa sekunde 10.73 - muda wa kasi wa nne katika historia ya mashindano hayo na muda huu ndio rekodi ya Jamaika ya hivi sasa.


title: Antibiotiki

text: Antibiotiki (kutoka Kiingereza "antibiotics", mara nyingine Kiuavijasumu) ni kemikali ambazo hutumika kuua au kuzuia ukuaji wa bakteria zinazosababisha magonjwa.


title: Antibiotiki

text: Mwanzo neno "antibi otiki" lilitumika kuelezea kemikali zinazotengenezwa na bakteria au kuvu, ambazo ni sumu kwa viumbehai wengine. Kwa sasa neno linatumika kujumuisha kampaundi ogania (kemikali za kaboni zinazopatikana katika viumbehai) zinazotengenezwa na zile zinazopatikana kwa kuchanganya asilia na bandia.


title: Antibiotiki

text: Antibiotiki nyingi huwa ni sumu kwa bakteria; hata hivyo, kwa kuwa neno limekuwa likitumika pia kuelezea madawa ambayo hutumika kuzuia magonjwa kama malaria, na yale yanayosabibishwa na virusi au protozoa. Antibiotiki zote zina tabia ya kuwa na uchaguzi inapotumika kama sumu. Zinakuwa hatari sana kwa viumbe vinavyoingia ndani ya kiumbe kingine kuliko vile vinavyokuwa ndani ya mnyama au binadamu ambaye hutumia kama tiba.


title: Antibiotiki

text: Penicillin ni miongoni mwa antibiotiki zinazofahamika sana na imekuwa ikitumika kupambana na magonjwa mengi ya kuambukiza kama vile kaswende, kisonono na pepopunda. Antibiotiki nyingine, "streptomycin" imekuwa inatumika kupambana na kifua kikuu.


title: Antibiotiki

text: Mwanzoni mwa muongo wa kwanza wa karne ya 20, mwanasayansi Mjerumani Paul Ehrlich alianza majaribio na kampaundi za oganiki ambazo zingeweza kupambana na vijidudu vya magonjwa ya kuambukiza bila kumuumiza/kuathiri mwili wa kiumbe chenye ugonjwa. Majaribio yale yalipelekea katika mwaka 1909 kutengenezwa kwa "salvarsan", dawa iliyokuwa na arsenic, ambao ilikuwa na tabia chaguzi juu ya "spirochetes", bakteria wanaosababisha kaswende. "Salvarsan" iliendelea kuwa matibabu pekee kwa kaswende mpaka ilipokuja penicillin katika miaka ya 1940.


title: Antibiotiki

text: Mnamo miaka ya 1920, Sir Alexander Fleming ambaye baadaye aligundua penicillin, aliona kitu kinachoitwa "lysozyme" katika misusumo mingi ya mwili kama vile machozi na jasho, na katika mimea na wanyama fulani. Lysozyme ilikuwa na tabia zinazofanana na antibiotiki nyingi, lakini haikuwa na manufaa kimatibabu.


title: Antibiotiki

text:
Antibiotiki ya kwanza kutumiwa kama matibabu na kufanikiwa ilikuwa ni "tyrothricin", ambayo ilitolewa kutoka katika bakteria fulani wa udongoni na mwanasayansi Rene Dubos mnamo mwaka 1939. Kemikali hii ni sumu kali kwa matumizi ya kawaida lakini inatumika kwa matibabu ya nje (kiingereza "external treatment") ya maambukizi fulani. Antibiotiki zingine zilizongenezwa na bakteria wa udongoni ziitwazo "actinomycetes" zimefanikiwa sana. Mojawapo ni "streptomycin", iliyogunduliwa mwaka 1944 na Selman Waksman pamoja na washirika wake, ambayo wakati wa kipindi chake ilikuwa ndiyo tiba kubwa ya kifua kikuu.
Tangu antibiotiki zilipokuwa zinatumika kwa matumizi ya kawaida katika miaka 1950 zimeleta mabadiliko makubwa. Magonjwa mengi ambayo mwanzoni yalikuwa yanaongoza katika kusababisha vifo kama vile kifua kikuu, kichomi na "septicemia" yalianza kudhibitiwa. Shughuli za upasuaji pia ziliboreshwa kwa sababu shughuli ingeweza kufanyika kwa muda mrefu bila uwezekano wa maambukizi.


title: Antibiotiki

text: Kuna antibiotiki nyingi sana kwa matumizi mbalimbali. Zifuatazo ni baadhi ya antibitiki maarufu na baadhi ya matumizi yake kiafya.


title: Antibiotiki

text: Penicillin ni madawa yanayozuia ukuaji wa vijidudu (kiingereza bactericidal), ambayo hasa huzuia utengenezaji wa ukuta wa seli. Penicillin inafahamika sana kwa kuzuia utengenezaji wa "polymer" za "peptidoglycan" katika kuta za seli ya bakteria na huwa na ufanisi wakati kijidudu kinapotengeneza ukuta wa seli mpya (yaani wakati kinakua). Kuna aina nne za penicillins: "penicillin-G" za spektra nyembamba, "ampicillin" na aina zake, "penicillinase-resistant", penicillins kinzani kwa "penicillianase" (vimeng’enyo vinavyotolewa na bakteria fulani ili kuondo uwezo wa penicillin kutibu, na kupelekea kuwa sugu kwa antibiotiki hiyo), na penicillin za spektra iliyopanuka ambazo ni mahususi kupambana na "pseudomonas".


title: Antibiotiki

text: Penicillin-G zinatumika kutibu magonjwa kama vile kaswende, kisonono, homa ya uti wa mgongo, kimeta na buba. Nyingine inayohusiana naye, Penicillin V inaweza kufanya kazi sawa lakini siyo madhubuti. "Ampicillin" na "amoxicillin" zina uwezo kama ule wa penicillin-G, lakini zina spectra pana zaidi inayohusisha bakteria wa gram hasi (gram-negative bacteria).


title: Antibiotiki

text: Madhara yanayotokana utumiaji, ingawa ni nadra kutokea, ni pamoja na mijibizo ya mzio ("allergic reactions")-hasa, mabaka katika ngozi, homa na mshituko wa ghafla kutokana na kutumia dawa kwa mara ya pili ("anaphylactic shock") ambao unaweza kusababisha kifo.


title: Antibiotiki

text: Kama penicillins, cephalosporins zina muundo sawa ("B-lactam ring") ambao unaweza kuvuruga utengenezwaji wa ukuta wa seli ya bakteria, hivyo zinyewe pia ni "bactericidal". Cephalosporins hutoa matokea mazuri zaidi ya penicillin dhidi ya "bacilli" wa gram hasi (gram-negative bacilli) na matokea sawa dhidi ya "cocci" wa gram chanya (gram-positive cocci). Cephalosporins inaweza kutumika kutibu aina mbalimbali za homa ya uti wa mgongo. Mara chache sana kumekuwa na matokea hasi pale cephalosporin zinapotumika kama harara za ngozi na mishituko y[a ghafla baada ya kutumia dawa kwa mara nyingine ("anaphylactic shock").


title: Antibiotiki

text: "Streptomycin" ni "aminoglycosides" ya siku nyingi sana. Aminoglycosides zinazuia utengenezaji wa protini ya bakteria katika bakteria wengi wa gram hasi (gram-negative bacteria) na baadhi ya bakteria wa gram chanya (gram-positive bacteria). Kuna wakati mwingine hutumika pamoja na penicillin. Aminoglycosides nyingi huwa ni sumu kali kuliko antibiotiki zingine.


title: Antibiotiki

text: Madhara ambayo yanatokana na utumiaji wa aminoglycosides kwa muda mrefu ni kuharibika kwa eneo linalohusika na msawazo katika sikio, ukiziwi na madhara ya figo.


title: Antibiotiki

text: Tetracyclines huzuia utengenezaji wa protini za bakteria. Zenyewe ni antibiotiki za spektra iliyopanuka madhubuti kupambana na aina mbalimbali za "streptococci", "bacilli" za gram hasi ("gram-negative bacilli"), "rickettsia" (bakteria wanaosababisha homa ya matumbo-typhoid), na "spirochetes" (bakteria wanaosababisha kisonono). Hutumika kutibu magonjwa katika mfumo wa mkojo na koo. Kutokana na uwezo wao wa kuathiri bakteria, wakati mwingine tetracyclines zinaweza kuvuruga uwiano wa bakteria ambao hutumika na mfumo wa kinga ya mwili, kwa mfano hupelekea maambukizi ya pili katika njia ya chakula ("gastrointestinal track") na katika uke. Matumizi ya tetracycline yamekuwa ya kikomo kwa sababu kuna aina nyingi za bakteria ambazo huwa pinzani kwa dawa hizi.


title: Antibiotiki

text: Macrolides huzuia utengenezaji wa protini za bakteria kwa kujiunga na "ribosomes" za bakteria. "Erythromycin", miongoni mwa macrolides, hutoa matokea mazuri dhidi ya "cocci" za gram change ("gram-positive cocci") na mara kadhaa imetumika kama mbadala wa penicillin dhidi ya maambukizi ya "streptococci" na "pneumococci". Matumizi mengine ya macrolides ni pamoja na kuwa tiba ya "diphtheria" na "bacteremia".


title: Antibiotiki

text: Athari zake zinaweza kuwa kizunguzungu, kutapika, na kuharisha; na mara chache kutokusikia vizuri kwa muda fulani.


title: Antibiotiki

text: Sulfanomides ni antibiotiki za kutengeneza (siyo asilia kama ilivyo, kwa mfano penicillin) za spektra iliyopanuka madhubuti dhidi ya bakteria wengi wa gram chanya na hasi (gram-positive bacteria na gram-negative bacteria). Hatahivyo, kwa sababu bakteria wa gram hasi (gram-negative bacteria) wengi wamejenga ukinzani juu ya sulfonamides, kwa sasa antibiotiki hizi zimekuwa zikitumika katika kazi maalum kama kutibu maambukizi ya mfereji wa mkojo ("urinary-track infection") dhidi ya aina za "meningococci".


title: Antibiotiki

text: Athari zinazoweza kutokea kutokana na matumizi ni kuingilia ufanyaji kazi wa njia ya chakula ("gastrointestinal tract").


title: Antibiotiki

text: Utengenezaji wa antibiotiki huchukua muda mrefu na ni wa gharama sana. Kwanza, kiumbe kinachotengeneza antibiotiki inabidi kifahamike na antibiotiki hujaribiwa wa dhidi ya spishi mbalimbali za bakteria. Kisha kiumbe lazima kikuzwe ili kiweze kutoa antibiotiki kwa kiwango cha kutosha ili uchunguzi zaidi wa kikemikali uweze kufanyika kwa antibiotiki na kujaribu kuonyesha utofauti wake na zingine. Utaratibu huu ni tata kwa sababu kuna maelfu ya kampoundi ambazo hufanya kazi kama antibiotiki ambazo tayari zimeshagunduliwa, na bado zimekuwa zikirudiwa kugunduliwa tena. Baada ya antibiotiki kugunduliwa kufaa kwa ajili ya matumizi ya kutibu maambukizi katika wanyama, utengenezaji wa kiwango kikubwa huanza kufanyika.


title: Antibiotiki

text: Utengenezaji wa antibiotiki kwa ajili ya biashara huhitaji njia bora zaidi ili kupunguza gharama. Uchunguzi mkubwa huwa unahitajika ili kuongeza matokea kwa kuchagua aina fulani ya viumbe au kwa kubadili namna ya kuwakuza viumbe hao. Antibiotiki ilipatikana kwa njia za asili za uvundikaji inaweza kubadilishwa kikemikali ili kutengeneza antibiotiki zingine. Baada ya usafishaji, athari za antibiotiki kwenye ufanyaji kazi wa kawaida wa tishu na ogani za kiumbe kitakachoitumia ("pharmacology") hujaribiwa kwenye idadi kubwa ya spishi za viumbe. Pia uwezekano wa kugeuka sumu ("toxicology") katika viumbe hivi hujaribiwa. Zaidi namna ya utumiaji ambao utaleta matokeo mazuri lazima itafutwe. Zinaweza kutumiwa kwa mdomo. Hii inaweza kuwa kwa kuyeyusha au kumeza ambapo huja kusharabiwa kwenda kwenye mkondo wa damu kupitia utumbo. Pia zinaweza kutumia kwa njia nyingine zaidi ya mdomo kama kwa kuchoma dawa kwenye misuli au mishipa ya damu pale ambapo usharabiwaji wa haraka unahitajika.


title: Antibiotiki

text: Katika nchi ya Marekani, mara tu hatua hizi zinapokamilika, mtengenezaji hutuma maombi kwenye utawala kupitia mamlaka ya chakula na madawa (Food and Drug Administration, FDA). Yakipitishwa, antibiotiki huweza kujaribiwa kwa sumu, ustahimilivu, usharabiwaji na utokaji mwilini. Kama majaribio haya kwenye idadi ndogo ya watu yatafanikiwa, dawa huwekwa kwa matumizi ya kundi kubwa la watu, mara nyingi huwa kama mamia ya watu. Hatimaye dawa hutumika kwa matumizi ya kawaida katika kliniki.


title: Antibiotiki

text: Taratibu zote hizi, kuanzia pale antibiotiki inapogunduliwa kwenye maabara mpaka inapoanza kutumika kwa majaribio kliniki mara nyingi huchukua muda mrefu-zaidi ya miaka kadhaa.


title: Antibiotiki

text: Matumizi ya antibiotiki yana vikomo kwa sababu bakteria wamekuwa wakibadili namna ya kujilinda dhidi ya antibiotiki fulani. Miongoni mwa njia kuu wanayotumia ni kuzimisha ufanyaji kazi antibiotiki. Hii ni njia ambao inatumiwa dhidi ya "penicillin" na "chloramphenicol" na nyinginezo. Aina nyingine ya kujilinda ni kubadilika ("mutation") kwa vimeng’enyo vya bakteria vinavyoathiriwa na dawa kwa namna ambayo antibiotiki haziwezi kuzuia tena ukuaji (antibiotiki nyingi zina tabia chaguzi juu ya kipi cha kudhuru). Hii ndiyo namna pekee ambayo bakteria hutumia kujingika dhidi ya madawa yanoyozuia utengenezaji wa protini za bakteria kama vile "tetracyclines".


title: Antibiotiki

text: Katika miaka ya 1970, kifua kikuu kilionekana kukaribia kupotea katika nchi zilizoendelea, ingawa kilikuwa kinaendelea katika nchi zinazoendelea. Sasa kimekuwa kikiendelea kuwepo; kwa kiasi fulani ni kutoka na ukinzani wa "tubercle bacillus" (aina ya bakteria wanaosababisha kifua kikuu) dhidi ya antibiotiki. Bakteria fulani, hasa aina za "staphylococci" wamejenga upinzani/utukutu juu ya aina mbalimbali za antibiotiki kiasi kwamba maambukizi wanayosababisha yamekuwa hayatibiki.


title: Antibiotiki

text: Vivyo hivyo, "plasmodia", kijidudu kinachosababisha malaria, kimejenga ukinzani dhidi ya antibiotiki mbalimbali, wakati huo huo, mbu ambao wanabeba "plasmodia" katika miili yao, wamekuwa pinzani dhidi ya dawa za kuua wadudu ambazo zilikuwa zinatumika kuwaua. Matokeo yake ingawa malaria iliwahi kuonyesha dalili ya kupotea, sasa imeenea sana Afrika, Mashariki ya Kati, Asia Kusini na sehemu za Amerika ya Kilatini. Zaidi ya yote ugunduzi wa antibiotiki mpya sasa umekuwa siyo aghalabu kama ilivyokuwa zamani.


title: Kupima Ubikira

text:
A Kupima ubikira ni zoezi na mchakato wa ukaguzi wa genitalia ya wasichana na wanawake ili kubainisha ikiwa wao hawajafanya mapenzi. Ina msingi katika dhana ya uongo kwamba hymen ya mwanamke inaweza tu kuharibiwa kama matokeo ya ngono.
Kupima ubikira ni zoezi tata sana, hasa kwa sababu ya madhara yake kwa wasichana waliopimwa na kwa sababu si lazima matokeo yawe sahihi. Unachukuliwa kama ukiukaji wa haki za kibinadamu na Amnesty International na kumepigwa marufuku katika nchi nyingi.


title: Kupima Ubikira

text: Kulingana na AVERT, shirika la msaada la VVU na UKIMWI, kulikuwa na wastani wa watu milioni 22 wanaoishi na VVU katika Afrika chini ya Sahara mwishoni mwa 2007. Kusambaa kwa VVU/ UKIMWI kumefanya ni muhimu kwa watu kutafuta njia ya kujilinda wao wenyewe na jamii zao. Chifu Naboth Makoni wa Zimbabwe, kiongozi wa watu wake, amechukua kulazimisha kupima ubikira kama njia ya kuwalinda dhidi ya VVU. Alisema mwaka 2004 kwamba analenga wasichana kwa sababu ni rahisi kuwadhibiti kuliko wavulana. Katika Afrika ya Kusini, ambapo kupima ubikira ni marufuku, kabila la Wazulu linaamini kwamba zoezi hili huzuia kuenea kwa VVU na mimba za utotoni. Mwanamke aliyehojiwa na Washington Post alisema kuwa "[kupima ubikira] ni muhimu ili wasichana wadogo wawe na hofu ya wavulana. Kwani kinachoendelea ni mvulana anakunyang'anya ubikira wako kwanza, na kitu unachojua haatimaye ni kuwa wewe ni mjamzito na una VVU.


title: Kupima Ubikira

text:
Mchakato wa kupima ubikira ni tofauti kulingana na kanda. Katika maeneo ambapo kupata madaktari ni rahisi, kama vile Uturuki kabla ya nchi kupiga marufuku zoezi hili, kupimwa mara nyingi kulifanyika katika ofisi ya daktari. Hata hivyo, katika nchi ambapo madaktari hawapatikani, wapamaji mara nyingi huwa ni wanawake wazee walioheshimika au mtu yeyote anayeweza kuaminiwa kutafuta hymen. Hii ni kawaida kati ya makabila ya Kiafrika ambayo hufanya zoezi hili.
Kutegemeana kama msichana anayepimwa ametangaza ni bikira, matokeo ya mtihani huu yananaweza kuwa furaha au hasira. Katika utamaduni wa Kizulu, kuna mila ambayo wasichana wa umri fulani wanaweza kucheza ngoma kwa mfalme. Hata hivyo, wanawali tu ndio wanaoruhusiwa kushiriki. Kama ni msichana amepimwa na kutangazwa bikira, yeye huleta heshima kwa familia yake. Kama ni msichana amepatikana si bikira, baba yake huenda kulipa faini kwa 'kuchafua' jamii na msichana anaweza kutengwa kutoka kwa mabikira 'waliothibitishwa'. Kwa sababu ambayo matokeo ya kuchukuliwa mchafu huwa kwa wasichana na familia zao, kupima ubikira kuna uwezo wa kuwa tukio la kubadilisha maisha.


title: Kupima Ubikira

text:
Wasiwasi mkuu wa maafisa wa afya kuhusu upimaji wa ubikira ni kwamba si njia sahihi ya kuamua ubikira. Kwa ujumla, mwanamke au msichana huchukuliwa bikira ikiwa hymen yake haijaharibiwa. Walakini, hymen ya mwanamke inaweza kuvunjwa au kuharibiwa na Masturbation na pia baadhi ya shughuli zisizo za kimapezi, ambazo ni pamoja uendeshaji wa farasi, gymnastics na kazi ya kutumia nguvu. Aidha, kama maumbile mengi ya mwili, mwonekano wa asili wa hymen unatofautiana katika mtu mmoja kwa mwingine, ni hata inawezekana kwa mwanamke kuzaliwa bila hymen. Hivyo, ukosefu wa hymen siyo lazima ni kiashirio kwamba mwanamke si bikira.
Wapinzani wa zoezi la kupima ubikira huliita ukiukaji wa haki za binadamu. Kwa mfano, Amnesty International waliorodhesha kupima ubikira kama aina ya unyanyasaji dhidi ya wanawake. makala hayo pia yalisema kuwa zaidi ya 90% ya madaktari 118 waliohojiwa katika utafiti wa 1999 walisema kuwa upimaji wa ubikira ulikuwa na mateso ya kisaikolojia kwa wagonjwa. Zaidi ya 50% ya madaktari hawa pia walieleza mingi ya mitihani hii hayakutolewa na mgonjwa wa ridhaa na makubaliano.
Pia kuna wasiwasi juu ya usafi wakati wa kupima ubikira. Mwanaanthropolojia aliyehudhuria tukio la kupima ubikira katika Durban, Afrika ya Kusini aligundua kwamba mmoja wa wapimaji alitumia jozi ya kinga moja kwa wasichana wote 85. Kwa sababu magonjwa mengi yanaweza kuenezwa kwa kupitisha ya maji ya mwili kwa njia hii, vipimo hivi vinaweza kuwa na hatari kwa wasichana wanaovipitia
Kupima ubikira ni marufuku katika nchi kadhaa. Hata hivyo, marufuku hizi, kama vile katika Afrika ya Kusini, mara nyingi huvunjwa. Kupima ubikira kulipigwa marufuku nchini Uturuki mwaka 1999, baada ya wasichana watano waliotishiwa kupimwa kujaribu kujiua.


title: Donald Gordon (Mfanyibiashara)

text: Donald Gordon, CC, CMG (11 Desemba 1901 - 2 Mei 1969) alikuwa mfanyibiashara wa Kanada na rais wa zamani wa Shirika la Kitaifa la reli la Kanada ("Canadian National Railway" - CNR) kutoka mwaka wa 1950 hadi mwaka wa 1966.


title: Donald Gordon (Mfanyibiashara)

text: Alizaliwa Oldmedrum, Scotland akahamia Kanada akiwa umri mdogo sana. Akiwa umri wa miaka 15,alijiunga na Benki ya Nova Scotia jijini Toronto, kabla ya kuwa naibu wa mhasibu mkuu na naibu wa meneja wa tawi la benki hiyo jijini Toronto. Katika mwaka wa 1935, aliteuliwa kama Katibu wa Benki ya Kanada na akawa naibu wa gavana wa benki hiyo hapo baadaye. Kati ya miaka ya 1941-1947, alikuwa Mwenyekiti wa bodi ya "War-Time Prices and Trade Board". Alikuwa mkuu wa Shirika la Kitaifa la reli la Kanada katika miaka ya 1950 - 1966.


title: Donald Gordon (Mfanyibiashara)

text: Alihusika katika mgogoro mkali wa kuipa jina Hoteli ya Queen Elizabeth ilipoundwa jijini Montreal. Wapenzi wa Quebec walitaka hoteli hiyo iitwe Château Maisonneuve kwa makumbusho ya mwanzilishi wa Montreal,Paul Chomedey de Maisonneuve. Gordon, alisisitiza sana hoteli iitwe jina la Malkia Elizabeth ,ambaye alikuwa amepanda na kuchukua kiti cha utawala kwa ghafla katika mwaka wa 1952. Wakati huu, ndio mipango ya hoteli hiyo ikiwa ikifikiriwa na kuchorwa na wasanii na wataalam.


title: Donald Gordon (Mfanyibiashara)

text: Katika mwaka wa 1944, yeye alituzwa tuzo ya Amri ya Mtakatifu Michael na Mtakatifu George("Order of St. Michael & St. George"). Katika mwaka wa 1968, alipewa tuzo ya Amri ya Kanada ("Order of Canada").


title: Donald Gordon (Mfanyibiashara)

text: Chuo Kikuu cha Queen katika mji wa Kingston, Ontario ilimpa heshima kubwa Gordon ilipoamua kuiita nyumba za makazi ya wanafunzi Donald Gordon House na jumba lao la mikutano likaitwa Donald Gordon Centre. Yeye ni mwanachama wa Ukumbi wa Wafanyibiashara Maarufu wa Kanada.


title: Donald "Flash" Gordon

text: "Flash" Gordon


title: Donald "Flash" Gordon

text: Donald "Flash" Gordon (17 Julai 1920) ni rubani shujaa wa vita wa Marekani. Alipiga risasi zaidi ya ndege 7 za Ujapani katika Vita Kuu ya Pili ya Dunia. Alikuwa rubani wa kivita wa Kikosi cha Wanamaji wa Marekani na alipokea tuzo ya "Distinguished Flying Cross".


title: Donald "Flash" Gordon

text: Donald alizaliwa Garland, Kansas mnamo tarehe 17 Julai 1920. Alisoma katika Shule ya Upili ya Fort Scott na kumaliza masomo yake ya kiwango hicho katika mwaka wa 1931.Akaendelea na masomo yake katika Chuo cha Fort Scott Junior College akimaliza katika mwaka wa 1941. Gordon alisoma ,pia, mafunzo ya urubani kwa raia na akapata leseni yake. Baada ya kumaliza chuo, Gordon aliingia mpango wa mafunzo ya Naval Aviation Cadet Program mnamo 7 Julai 1941. Alimaliza mafunzo yake na akaajiriwa kazi kama "Ensign" mnamo 12 Machi,1942, akiwa umri wa miaka 21. Kazi yake ya kwanza ilikuwa kama rubani wa kikundi cha Fighter Squadron 10 (VF-10). Kikundi hiki kiliitwa hapo baadaye "Grim Reapers".


title: Donald "Flash" Gordon

text: Katika mwezi wa Oktoba 1942, kikundi cha VF-10 kikabebwa na meli ya kivita,"Enterprise". Ndege ya kwanza aliyoiendesha Gordon kutoka meli hiyo,"Enterprise", ilikuwa ndege ya aina ya F4F Wildcat. Gordon alipata nafasi ya kuumiza adui wake mnamo 26 Oktoba katika Vita ya Santa Cruz. Gordon aliangusha ndege mbili ya aina ya Mitsubishi 97 kwa kutumia risasi na bomu. Katika rekodi zake waliongeza ndege moja ingine chini ya orodha ya "labda" kwa sababu vita ilikuwa kali na haingewezwa kuthibitishwa.


title: Donald "Flash" Gordon

text: Alipata nafasi ingine mnamo 30 Januari 1943 katika ziara ya uchunguzi iliyohusisha ndege 12 ya Combat Air Patrol(CAP). Walikuwa wakizuru sehemu kaskazini mashariki ya meli, Gordon akawa wa kwanza kuona ndege 11 ya aina ya Mitsubishi G4M. Akawaarifu wenzake kuhusu adui aliowaona na wakashambulia adui waliokuwa wakiwapiga risasi pia. Gordon alishambulia ndege moja ya Ujapani. Ndege hiyo ikapata moto na kuanguka baharini. Kisha akageuza ndege yake na akaangusha ndege nyingine vivyo hivyo.


title: Donald "Flash" Gordon

text: Gordon hakupata sifa aliyostahili kwa kuangusha ndege hizo mbili kwa sababu alikuwa wa mwisho kufika katika chumba maalum cha kupiga ripoti. Alipokuwa akifika chumba hicho na ripoti yake na madai yake ya ushindi, akagundua kuwa kulikuwa na madai 19 kwa ndege 11 za adui ingawa yeye alijua kuwa alipiga risasi mbili zikaanguka na mbili zikahepa.


title: Donald "Flash" Gordon

text: Huu ulikuwa mwanzo mzuri sana katika kazi ya rubani huyu wa kivita. Baada ya kushiriki katika mapambano mawili tu na adui, Gordon alipewa jina la utani la "FLASH GORDON". Jina ambalo lilikuwa jina la shujaa wa kivita wa hekaya za kisayansi. Sifa hii ilistahili kwa sababu aliangusha ndege tatu zilizothibitishwa ,ndege mbili zingine akiwa na wenzake na moja iliyoorodheshwa kama "labda ilianguka".


title: Donald "Flash" Gordon

text: Ilipofika mwezi wa Juni 1943, kikosi cha ndege cha VF-10 kikarudi Marekani. Walipokuwa huko, kikosi hicho kikaongezewa silaha za vita na ndege ya aina ya F6F Hellcat. Hellcat ilikuwa ndege bora zaidi ya kivita: kubwa, kasi sana na yenye nguvu nyingi. Vilevile,ilikuwa na risasi na bomu nyingi: risasi 1600 za aina ya 0.5 in(12.7 mm) badala ya zile 1300 za ndege ya Wildcat.


title: Donald "Flash" Gordon

text: Katika mwezi wa Januari 1944, akiwa Luteni wa daraja la chini, Gordon alirudi vita tena akiwa kwenye meli ya "Enterprise". Aliipiga risasi ndege ya aina ya A6M Zero na kuiangusha karibu na Taroa mnamo 29 Januari na 16 Februari akawa mashuhuri kivita alipopiga risasi na kuangusha Zero ingine.


title: Donald "Flash" Gordon

text: Mnamo 1 Aprili 1944, Gordon alipandishwa cheo akawa Luteni kamili. Katika vita iliyojulikana kama "Marinas Turkey Shoot", Luteni Gordon alipiga risasi ndege ya aina ya Yokosuka D4Y "Judy" iliyokuwa ikijaribu kushambulia ndege za Marekani. Siku iliyofuata , alihusika katika mpango wa kukabiliana na mashambulizi ya ndege za Kijapani. Alipokuwa akisindikiza ndege ya kikosi cha wanamaji, alipiga risasi Zero ingine katika harakati za ulinzi.


title: Donald "Flash" Gordon

text: Baada ya vita, Gordon aliendelea kufanya kazi na kikosi cha Wanamaji huko Marekani na akawa mmoja katika kikosi cha kwanza kutumia ndege mpya za kivita. Gordon aliendelea kimasomo na akafuzu kutoka Chuo cha Jackson, Hawaii. Alipandishwa cheo kuwa Kapteni mnamo 1 Februari 1962 na akastaafu kutoka kikosi chake katika mwezi wa Julai 1967.


title: Donald "Flash" Gordon

text: Katika kazi yake, alipewa sifa kwa kuangusha ndege saba za adui zilizothibitishwa, mbili akiwa na wenzake na moja ikaorodheshwa katika orodha ya "labda ilianguka". Alipokea tuzo ya "Distinguished Flying Cross" yenye nyota mbili za dhahabu, "Air Medal" yenye nyota tatu za dhahabu, "Commendation" yenye Combat “V” kwa ndege mbili alizoangusha na wenzake, "Navy Unit Citation" na tuzo mbili ya "Presidential Unit" (moja ya kazi yake kwenye Guadalcanal na moja kwa kazi yake kwenye meli ya "Enterprise").


title: Donald "Flash" Gordon

text: "Sikuwahi pigana kama mbwa. Kawaida nilikabiliana na ndege kutoka nyuma ama mbele. Hawakutuona tukija kamwe. Hiyo ndiyo njia ya kupigana vita".


title: Don Gordon (Mwigizaji)

text:
Jina la kuzaliwa: Donald Walter Guadagno
Siku ya Kuzaliwa: 13 Novemba 1926 (1926-11-13) (umri wa miaka 83)
Pahali pa Kuzaliwa: Los Angeles, California,Marekani
Jina Jingine: Donald Gordon
Kazi: Mwigizaji
Mke: Bek Nelson(1959 - ?) (alimpa talaka)Denise Farr(1979 - hadi sasa )


title: Don Gordon (Mwigizaji)

text: Don Gordon (alizaliwa 13 Novemba 1926) ni mwigizaji wa filamu na vipindi vya televisheni wa Marekani. Wakati mwingine, yeye huorodheshwa kama Donald Gordon.


title: Don Gordon (Mwigizaji)

text: Gordon alizaliwa jijini Los Angeles, California, akapewa jina la Donald Walter Guadagno. Filamu zake maarufu ni zile alizoigiza akiwa na mwenzake Steve McQueen hasa "Bullitt, Papillon" na "The Towering Inferno". Aliigiza kama mwigizaji mgeni katika kipindi cha McQueen katika stesheni ya CBS kilichoitwa "Wanted: Dead or Alive". Katika mwaka wa 1981, Gordon aliigiza kama msaidizi wa Mpinga Kristo Damien Thorn katika filamu. Gordon ,pia, aliigiza sehemu ndogo kama afisa wa polisi katika filamu ya "Lethal Weapon", iliyohusisha Mel Gibson na Danny Glover. Katika mwaka wa 1962, alichaguliwa kama mshindani kwa tuzo ya Primetime Emmy kwa uigizaji wake kama Joey Tassil katika kipindi cha CBS cha "The Defenders".


title: Don Gordon (Mwigizaji)

text: Gordon aliigiza katika toleo la "In a Deadly Fashion" la 1959 katika kipindi cha televisheni ya "Border Patrol", kilichohusisha Richard Webb. Uigizaji mwingine wa Gordon ulikuwa katika toleo la kipindi cha "Twilight Zone" lililoitwa "The Four of Us are Dying". Katika msimu wa 1960 -1961, Gordon alikuwa mwanachama katika kipindi cha "The Blue Angels" akiwa pamoja na waigizaji maarufu kama Dennis Cross, Warner Jones, Morgan Jones, na Mike Galloway. Kipindi hicho kilikuwa kama makumbusho ya kikundi maarufu cha rubani mashuhuri wa kivita wa Marekani kilichoitwa "Blue Angels" (Malaika Samawati).


title: Don Gordon (Mwigizaji)

text: Mwaka wa 1963, Gordon alihusishwa katika ""Without Wheat, There is No Bread" katika kipindi cha CBS cha "The Lloyd Bridges Show". Mwaka uo huo, yeye alihusishwa katika kipindi cha televisheni ya stesheni ya NBC cha "The Eleventh Hour". Katika msimu wa 1963 -1964, yeye aliigiza kama askari kutoka vita ya Vietnam Kusini katika kipindi cha ABC, "Channing" ,kilichohusisha kampasi ya kubuni ya Chuo cha Channing."Channing" ilihusisha waigizaji maarufu kama Jason Evers na Henry Jones. Alipewa jukumu jingine katika toleo la "The Invisible" katika kipindi cha "The Outer Limits". Katika mwaka wa 1974, yeye aliigiza mhusika ambaye ni mwasi aliyekuwa ametoka gerezani. Mhusika huyu anauawa na Dick Van Dyke katika toleo la kipindi cha "Columbo" la "Negative Reaction".


title: Royal York

text: Hoteli ya Fairmont Royal York (hujulikana kwa kawaida kama "Royal York"), ilijulikana hapo zamani kama Hoteli ya Royal York, ni hoteli kubwa na yenye historia katika eneo la Toronto,Ontario nchini Kanada katika barabara ya 100 Front Street West.


title: Royal York

text: Ilifunguliwa tarehe 11 Juni 1929, mipango ya Royal York ilichorwa na kupangwa na wataalamu wa kazi hiyo Ross na Macdonald(pamoja na Sproatt na Rolph) na ikajengwa na shirika la reli la Canadian Pacific Railway karibu na stesheni ya Union Station. Likiwa ma magorofa 28, jengo hilo lenye muundo wa Château lilikuwa jengo kubwa kabisa katika ufalme wa Uingereza mpaka walipojenga mnara wa Benki ya Kanada jijini Toronto kwenye barabara ya King Street.


title: Royal York

text: Hoteli hii ilikuwa hoteli ya tatu kujengwa katika kipande hicho cha ardhi. Katika mwaka wa 1843, hoteli ya Ontario Terrace ilifunguliwa katika kipande hiki cha ardhi na ikaitwa Hoteli ya Sword hapo baadaye, katika mwaka wa 1853. Hoteli hiyo ilibadilishwa jina tena ikawa Revere House na kisha Hoteli ya Queen katika mwaka wa 1862. Kabla ya kubomolewa kwa hoteli hiyo, Hoteli ya Queen ilikuwa mojawapo ya hoteli bora sana jijini Toronto. Hoteli hiyo ilimilikiwa na Winnett na McGaw. Winnett na McGaw walikuwa wamiliki wa hoteli nyingi katika upande wa juu wa Kanada hapo mwanzoni mwa karne ya ishirini. Walimiliki Hoteli ya Queens Royal (Niagara) na walikuwa washirika katika usimamizi wa Tecumsie House huko London , Ontario. Henry Winnett alinunua hisa zote za Dick McGaw za hoteli baada ya kifo chake. Hatimaye , Hoteli ya Queen iliuziwa shirika la reli la Canadian Pacific Railway kisha shirika hilo likabomoa hoteli hiyo ili kujenga Royal York. Thomas Dick McGaw na Henry Winnett walizikwa katika pahali pa kuzikwa pa Mt. Pleasant pamoja na watu kadhaa wa jamaa yao.


title: Royal York

text: Ilipojengwa, ilikuwa hoteli iliyokuwa imeendelea kiteknolojia huku ikiwa na eleveta kumi, redio katika vyumba vyote 1048 na bafu ya kibinafsi katika kila chumba. Ilihusisha ,pia, ukumbi mkubwa uliokuwa na ala kubwa ya muziki ya aina ya "pipe organ", Casavant Frères. Ala hiyo ilikuwa kubwa kabisa ya aina yake nchini Kanada. Bodi ya upokeaji simu ilikuwa futi 66 kwa urefu na ulihitaji waendeshaji 35 kuiendesha. Hoteli ilipanuliwa katika mwaka wa 1959 kwa kuongezwa kwa upande wa mashariki ikawa na vyumba 1600 na ikawa hoteli kubwa kabisa katika maeneo ya Jumuiya ya Madola kwa miaka mingi.


title: Royal York

text: Hoteli imekuwa makazi kwa Malkia Elizabeth II na wanachama wengine wa familia ya kifalme ya Kanada wanapozuru Toronto. Malkia hutumia gorofa moja zima akiwa yeye na wafanyikazi wake, yeye hulala katika chumba cha Royal Suite.


title: Royal York

text: Baada ya Hoteli za Fairmont kununua Hoteli za Kanada Pacific, iliamua kutumia jina lake la "Fairmont" katika hoteli zake zote. Kukawa na kilio cha umma dhidi ya kutoa kwa bango la kihistoria la "Royal York" na kuweka lile jipya la "Fairmont". Kama matokeo ya kilio hicho, bango la "Fairmont Royal York" likawekwa likihusisha majina yote mawili.


title: Royal York

text: Mfumo wa barabara iliyo chini ya ardhi wa "PATH" hutumika kuunganisha hoteli hiyo na Royal Bank Plaza na stesheni ya Union Station.


title: Royal York

text: Chai ya rangi ya kijani kibichi ya Ujapani huwa chakula spesheli katika hoteli hii na hupatikana katika kila chumba.


title: Royal York

text: Mnamo Julai 2008, Royal York iliweka mizinga mitatu katika gorofa lake la 13 ili nyuki watumikie shamba dogo lililokuwa katika gorofa hilo. Shamba hilo hutumikia mikahawa tisa kwa kuiuzia mboga na maua. Malkia watatu nyuki na nyuki 40000 wa kazi huzalisha paundi 700 za asali. Hoteli waliipa majina mizinga hiyo mitatu haswa,- Honey Moon Suite, Royal Sweet na V.I. Bee Suite.


title: Amos Biwott

text: Amos Biwott (alizaliwa 8 Septemba 1947 katika Wilaya ya Nandi) ni mwanariadha wa zamani wa Kenya. Yeye alikuwa mshindi wa mbio ya 3000m ya urukaji viunzi katika Olimpiki ya 1968.


title: Amos Biwott

text: Alizaliwa katika eneo la Nandi, Kenya. Amos Biwott alikuwa wa kwanza katika orodha refu ya wanariadha wa Kenya waliomfuata na kushiriki katika mbio ya 3000m ya urukaji viunzi. Tangu kushinda mbio hiyo ,kwa njia ya kiajabu, katika michezo ya Olimpiki ya Mexico City, Biwott alifungulia Waafrika wengine njia katika kushinda mbio za masafa marefu.


title: Amos Biwott

text: Biwott hakuwa amekimbia mbio nyingi za urukaji viunzi kabla ya kushiriki katika michezo ya Olimpiki hiyo, alikuwa amekimbia mbio tatu tu. Hivyo basi, mtindo wake haukuwa bora na wa kawaida hasa katika kuruka viunzi. Alitumia njia ya iliyochekesha sana. Alikuwa mtu wa kwanza kuwa na ujasiri wa kuruka kikwazo chote bila kukikanyaga, mbinu hii ilihitaji kuruka kwa nguvu kwelikweli. Alipotumia mbinu hiyo ya kuruka hivyo, alipunguza muda wa kuruka viunzi (uliokuwa sekunde 1.1) kwa nusu ukawa sekunde 0.55. Yeye ndiye alikuwa mwanariadha pekee kumaliza mbio hiyo na miguu kavu bila maji hata kidogo katika mbio ya uhitimu na hata katika fainali. Alishinda mbio ya fainali akiwa mbele ya mwanariadha mwenzake kutoka Kenya , Benjamin Kogo. Alimshindia muda wa sekunde 0.6.


title: Amos Biwott

text: Baada ya kushinda mbio hizi, Biwott alianza kufeli katika mbio zake. Alichukua nafasi ya tatu katika Michezo ya Jumuiya ya Madola ya 1970 , akawa nambari sita katika Olimpiki ya 1972 na akamaliza mbio yake ya mwisho akiwa nafasi ya nane katika Michezo ya Jumuiya ya Madola ya 1974.


title: Amos Biwott

text: Baada ya kufeli katika riadha, Biwott alifanya kazi katika Idara ya Kenya Prisons mpaka alipotoka huko katika mwaka wa 1978 aliposhtakiwa kwa wizi. Baadaye, akawa bawabu wa uwanja wa mazoezi.


title: Amos Biwott

text: Alimwoa Cherono Maiyo, aliyeshiriki katika Michezo ya Olimpiki ya 1972 akawa mmojawapo wa wanawake wa Kenya wa kwanza kushiriki katika Michezo ya Olimpiki. Walifunga ndoa katika mwaka wa 1973 na wana watoto watano.


title: Japhet N'Doram

text: Japhet N'Doram, (amezaliwa tarehe 27 Februari 1966 katika mji wa Ndjamena [2] ni mwanakandanda wa zamani aliyecheza kama mshambulizi. Albandikwa jina la "The Wizard" katika wakati wake wa kucheza kandanda.


title: Japhet N'Doram

text: Hapo mwanzoni alicheza katika timu ya mtaa ya Tourbillon FC N'Djamena. Ujuzi wake ukamfanya ahamishwe hadi klabu ya Tonnerre Yaoundé (Kamerun) , mojawapo ya klabu kubwa katika bara la Afrika. Ujuzi wake wa kufunga mabao mengi katika timu ya Tonnerre Yaoundé katika Ligi Kuu ya Kamerun ya Kandanda ulifanya watafutaji wa talanta kutoka klabu za Uropa waje kumwona. Muda mfupi baadaye akapata uhamisho kuenda mojawapo ya klabu za Ufaransa.


title: Japhet N'Doram

text: Baadaye, alicheza katika klabu ya FC Nantes nchini Ufaransa. Akiwa huko alifunga mabao mengi sana na muhimu. Hii ilimfanya kupendwa sana Ufaransa na akawa shujaa wa mashabiki wa FC Nantes. Mabao yake muhimu ni kama bao la 2000 la klabu yake katika ligi kuu ya Ufaransa, Ligue 1 na pia bao la ushindi katika mechi dhidi ya Juventus katika shindano la Ligi Kuu ya Mabingwa. Nantes ilishinda mechi hiyo 3-2. Yeye alishinda medali ya ubingwa ya Ufaransa akiwa katika klabu hiyo ya Nantes katika mwaka wa 1995.


title: Japhet N'Doram

text: Aliendelea kucheza katika klabu ya AS Monaco lakini akastaafu kama mchezaji katika mwaka wa 1998 kufuatia jeraha lililomsumbua baada la kulipata katika mechi dhidi ya Nantes.


title: Japhet N'Doram

text: Alicheza katika mechi 36 katika timu ya taifa ya Chad na akafunga mabao 13 katika timu hiyo.


title: Japhet N'Doram

text: Alijiunga na wafanyikazi wa timu ya Monaco kama skauti wa wachezaji wenye talanta. Alijiunga na timu ya FC Nantes tena mnamo 28 Juni,2005 akichukua nafasi ya Robert Budzynski kama mkurugenzi wa michezo.


title: Froot Loops

text: Froot Loops ni aina ya chakula cha kiamsha kinywa kinachotayarishwa na kampuni ya Kellogg's na huuzwa katika nchi zifuatazo: India,Australia, Kanada, New Zealand, Marekani, Ujerumani, Mashariki ya Kati na Amerika ya Kilatini. Chakula hiki huwa katika vipande vidogo vyenye umbo wa mviringo(hasa lile jina la "loops") na huwa katika rangi mbalimbali na mionjo mbalimbali ya matunda. Kellog's ilianzisha bidhaa za Froot Loops katika mwaka wa 1963. Hapo mwanzoni, kulikuwa na miviringo nyekundu,rangi ya machungwa na manjano,ya kijani kibichi iliongezwa baadaye , kisha zambarau na hatimaye ya samawati ikaongezwa pia.


title: Froot Loops

text: Aina nyingine ya chakula hii inajulikana kama "Froot Loops 1/3 Less Sugar", "Marshmallow Froot Loops", na "Froot Loops Smoothie".


title: Froot Loops

text: Katuni ya kuwakilisha bidhaa hii katika matangazo ya televisheni ama kampeni ya bidhaa hii ni Toucan Sam.


title: Froot Loops

text: Kellogg's imejaribu kupanua bidhaa ya aina ya Froot Loops kwa njia nyingi kwa mfano kwa kuunda "Snack Ums". Snack Ums ilikuwa kama nafaka za kawaida za kuliwa kama kiamsha kinywa lakini kubwa zaidi. Kaulimbiu yao ilikuwa ""Super sized bites with deliciously intense natural fruit flavors...Flavor bursting! "". Ikimaanisha kuwa ukila chakula hiki chenye mionjo mingi ya matunda, utahisi utamu sana!


title: Froot Loops

text: Aina nyingine ya "Froot Loops" iliyoanzishwa na kampuni ya Kellog's ilikuwa "Froot Loops Cereal Bar". "Froot Loops Cereal Bar" ilikuwa nafaka zilizoshikanishwa kwa vyakula vingine mbalimbali katikati ,juu na chini. Hata hivyo, bidhaa hii haikuwa na mafanikio huku maoni mengi ya watu kuwa haikuonja kama nafaka hata kidogo. Kaulimbiu yao ilikuwa ""The goodness of cereal and milk!"" hasa wakimaanisha "Uzuri wa nafaka na maziwa".


title: Froot Loops

text: Froot Loops imehusishwa mara kadhaa katika kipindi cha televisheni cha "All in the Family" kama nafaka iliyopendwa sana na mhusika Archie Bunker.


title: Frosted Flakes

text: Frosted Flakes ni aina ya chakula cha kiamsha kinywa iliyoanzishwa na Kampuni ya Kellog's. Inahusisha magamba ya mahindi yaliyofunikwa kwa sukari. Jina la "Frosted Flakes" linatumika na kampuni ya Kellog's katika nchi ya Marekani na Kanada. Aina hii ilianzishwa kwa mara ya kwanza katika mwaka wa 1952 kama "Sugar Frosted Flakes". Neno "sugar" lilitolewa kutoka jina la bidhaa hii katika miaka ya 1980 katika wakati ambao bidhaa nyingi za aina hii zilitoa neno hilo kutoka majina yao.


title: Frosted Flakes

text:
""Frosted Flakes"", kwa jina lenyewe, linaeleza aina ya bidhaa hii. Hivyo basi, jina hili haliwezi kuwa jina linalotumika na kampuni moja tu na linaweza kutumika na kampuni yoyote inayotayarisha bidhaa sawa kama hii. Ingawaje, "Kellog's Frosted Flakes" na "Frosties" ni majina maalum yaliyosajiliwa na kampuni kisheria katika masoko yao maalum.
Katuni ya Tony Tiger ndiyo imekuwa ikiwakilisha "Frosted Flakes" tangu kuanzishwa kwake. Tony anajulikana zaidi kwa kutamka kaulimbiu ya bidhaa hii: ""They are Gr-r-reat!"". Sauti ya Tony Tiger katika matangazo ya Marekani ilikuwa sauti ya Thurl Ravenscroft mpaka kifo chake katika mwaka wa 2005. Hivi sasa,sauti ya sasa ya katuni hii katika Marekani ni ya Lee Marshall, aliyekuwa mtangazaji. Lee alikuwa amefanya kazi hiyo,ya kuigiza sauti ya Tony, katika tangazo moja la 1997. Anaonekana akiwa amevaa nguo nyekundu kwenye pakiti zote za bidhaa hii. Nchini Uingereza, sauti ya Tony ilifanywa na Thurl Ravenscroft hadi kifo chake kisha Tom Hill akaendelea na kazi hiyo.


title: Frosted Flakes

text: Katuni nyingine, Katy Kangaroo, ilichapishwa kwenye pakiti ya "Frosted Flakes" kwa muda mfupi.


title: Frosted Flakes

text: Bidhaa hii imeyumia sentensi nyingi katika matangazo yake, lakini iliyotumika sana ni "They're Gr-r-reat!".


title: Frosted Flakes

text: "Frosties Kid" ilikuwa tangazo kwenye mtandao hasa katika mwaka wa 2006. Tangazo hili lilitayarishwa kutoka matangazo yaliyokuwa kwenye stesheni za Uingereza na Ireland yaliyohusisha mvulana akisema "They're gonna taste great".


title: Frosted Flakes

text: Fununu kwenye mtandao wa tarakilishi ilikuwa mwigizaji huyo alikuwa amejiua. Fununu hii ilifanya tovuti ya snopes.com kuanza kuchunguza ukweli wa hadithi hii. Katika mwezi wa Juni 2006, ilitangazwa katika stesheni ya BBC Radio One kuwa "Frosties Kid" alikuwa hai na anaishi nchini Afrika Kusini.


title: Frosted Flakes

text: Maswali kuhusu maslahi ya "Frosties Kid" huulizwa bado na fununu unaovutia watu wengi ni kuwa "Frosties Kid" alikuwa katuni iliyoumbwa na kampuni ya CGI Creation.


title: I Stay in Love

text: "I Stay in Love" ni wimbo uliandikwa na Mariah Carey, Bryan-Michael Cox, WyldCard, wakishirikiana na Roderick Hollingsworth kwa ajili ya albamu ya studio kutoka kwa Carey ya kumi na moja "E=MC²". Albamu hii iliandaliwa na Carey akishirikiana na Cox. Wimbo wa Stay in Love ulitolewa kama single ya nne na ya mwisho kutoka katika albamu hii. Wimbo huu ulichezwa katika tuzo za American Music Award zilizofanyika tarehe 23 Novemba 2008. Wimbo huu ilifanikiwa kufika nafasi ya kwanza katika chati ya "Billboard" Hot Dance Club Play.


title: I Stay in Love

text: Wadadisi wa mambo wanasema kuwa wimbo wa I Stay in Love ulipata mapokezi mazuri, katika kupitia matokeo ya albamu hii ya "E=MC²", Toleo la katika wavuti juu ya wimbo huu "The Republican" yanasema kuwa Carey anang'ara katika wimno huu, wakati Fox News Channel akiuelezea wimbo huu kama wenye mashairi mazito,


title: I Stay in Love

text: Carey aliimba wimbo katika onesho la moja kwa moja lililofanyika nchini Uingereza la vipaji linalojulikana kama "The X Factor" tarehe 8 Novemba 2008, ikiwa ni pamoja na kuimba wimbo wa "Hero" na washiriki wa enesho hilo. Pia aliumba wimbo huu katika onesho la tuzo za American Music Award lililofanyika tarehe 23 Novemba 2008 katika eneo la Nokia Theatre.


title: I Stay in Love

text: Ikiongozwa na mumewe Carey aitwaye Nick Cannon, video ya muziki hii ilitengenezwa katika eneola Las Vegas, Nevada, kwa kutumia hadithi ambayo Cannon na Carey waliwahi kushiriki kuiandika Carey alipiga picha kwa ajili ya video hii katika ukumbi usiku katika hoteli ya Bellagio tarehe 5 Oktoba 2008. Carey aliendelea na upigaji picha kwa ajili ya video ya wimbo huu tarehe 6 Oktoba 2008, katika jangwa la Mojave. Akiwa katika mohajiano na Ryan Seacrest, Cannon akiongea kuhusu video hii anasema kuwa, kuna wakati ambapo Carey anakuwa katika kitanda na mwanaume( aliyecheza nafasi hiyo alikuwa Andrew Karelis)..."


title: I Stay in Love

text: Video hii iliingia katika chati ya "Billboard" na kushika nafasi ya 16 hii ikiwa ni tarehe 6 Desemba 2008..Wimbo huu uliingia katika chati ya "Billboard" Hot R&B/Hip-Hop Songs na kufikia katika nafasi ya 97 hii ikiwa ni tarehe 15 Novemba 2008 na kupanda hadi kufikia nafasi ya 81. Single hii iliingia katika chati ya "Billboard" ya Rhythmic Airplay Chart katika nafasi ya 38 tarehe 20 Desemba na kuoanda hadi nafasi ya 37 tarehe 27 mwezi huo huo, 2008. Pia wimbo huu ulishika nafasi ya 4 katika chati ya "Billboard" ya Marekani ya Hot 100 Singles Sales. Na kufikia mwishoni mwa mwezi Desemba, wimbo huu ulikuwa katika nafasi ya 81.


title: Historia na Maendeleo ya Mji wa Dar es Salaam

text:
Dar es Salaam ilikuwa ikiitwa “Mzizima”(Ikimaanisha mji wenye neema), ni mji wa zamani ulioanza mwanzoni mwa miaka ya 1857. Ingawa historia ya Mzizima ilianza tangu miaka 1000 iliyopita ambapo watu wa Barawa (ambao walijichanganya na Wazaramo na kuwa kati yao) ambao walitulia na kulima katika maeneo ya mbwa maji magogoni (kwa sasa kivukoni), Mjimwema na Gezaulole.
Mji ulianza kuonesha mabadiliko kutokana na ujio wa wa Masultani, Wajerumani na Waingereza. Mwaka 1866 Sultan Seyyed Majid of Zanzibar aliupa jina la ambalo ndilo linalotumika sasa neno la kiarabu lililomaanisha “Mbingu ya Amani”. Baaba ya kifo cha Sultan Majid mwaka 1870, Dar es Salaam ilianguka lakini iliinuka tena mara baada ya ulio wa kampuni ya Kijerumani ("German East Africa Company") iliyoanzisha kituo cha biashara mwaka 1887 na kuuondoa utawala wa Kiarabu hata kutawala pwani ya Africa Mashariki.


text: Walijenga mamlaka kwa ajili ya kusimamia mambo malimbali ndani ya Africa Mashariki na kuanzisha biashara kwa ajili ya maendeleo ya njia ya reli ya kati.


text: Iliweza kukua kwa haraka kutokana na utawala pamoja na biashara ya Wajerumani Afrika ya Masahriki. Mwaka 1891 ulikuwa mji mkuu wa “Gerrnan East Africa“.


text:
Dar es Salaam zamani Mzizima, ni mji mkubwa katika Tanzania na unapatikana pembezoni mwa bahari ya Hindi. Ni mji mashuhuri na ni muhimu kwani ni mji wa Kibiashara.
Wakati wa vita ya kwanza ya dunia Wajerumani Afrika Mashariki waliangushwa na Waingereza na tangu hapo ilijulikana kama Tanganyika. Baada ya vita vya pili vya dunia, Dar es Salaam ilikuwa kwa haraka ikiwepo kuanzishawa kwa chama cha TANU(Tanganyika African National Union) ambacho kilisababisha Tanganyika kujipatia uhuru tarehe 9 Desemba 1961.


text: Dar es Salaam iliendelea kuwa mji mkuu mpaka ulipohamishiwa Dodoma mwaka 1973 , ambao ni mji ulio katikati ya nchi ya Tanzania. Licha ya kutokuwa na tawala za mji mkuu lakini Dar es Salaam iliendelea kuwa makao makuu ya serikali.


text: Historia ya Ujerumani bado imekuwa ikionekana katika mji. Dar es Salaam ni mji muhimu kwa biashara na serikali.


title: Saint John, New Brunswick

text:
Saint John ni mji mkuu na mji mkubwa wa kwanza wa mkoa wa New Brunswick katika Kanada. Iko kwenye pwani la Ghuba ya Fundy. Uko kwenye mdomo mpana wa mto Saint John. Kuna wakazi 68,043 (2006). Eneo lake ni 316.31 km². Ni mji kongwe visiwani katika Kanada.
Mji ulianzishwa 1604


title: If It's Over

text: "If It's Over" ni wimbo ulioandikwa na mwandishi wa Kiingereza ambaye pia ni mwimbaji Mariah Carey akishirikiana na Carole King na pia wimbo huu uliandaliwa na Carey mwenyewe kwa kushirikiana an Walter Afanasieff kwa ajili ya albamu ya pili ya Mariah, iliyojulikana kwa jina la "Emotions" iliyotoka mwaka 1991. Kati auandaaji wa albamu hii, King alishauri kuwa, ingekuwa vema kama Mariah angerudia wimbo wake wa "(You Make Me Feel Like) A Natural Woman", Lakini Mariah alikataa na kusema anapendelea kuandika nyimbo zake mwenyewe, na pia alidai kushindwa kufikia kiwango cha wimbo huo.


title: If It's Over

text: Miezi michache baada ya kutoka kwa albamu ya "Emotions", Carey aliuimba wimbo huo katika kipindi cha televisheni cha "MTV Unpugged" kama wimbo wa pili kutoka katika orodha ya nyimbo zake. Nyimbo zake kutoka katika albamuh hi ziliweza kufanya vizuri nchini Marekani na katika albamu nzima nyimbo sita ziliweza kufika katika nafasi ya kwanza.


title: If It's Over

text: japokuwa wimbo huu ukiandikwa na Mariah Carey akishirikiana na Carole King, lakini kuna kila dalili kuwa wimbo huu umefuata miondoko na baadhi ya maudhui kutoka katika wimbo wa "Saturday Night Live" .


title: If It's Over

text: Australian/European CD single


title: If It's Over

text: Japanese CD single


title: If It's Over

text: European CD maxi-single


title: Phan Dinh Phung

text: Phan Đình Phùng (1847 – 21 Januari 1896) alikuwa mwanamapinduzi wa Vietnam ambaye aliongoza jeshi la waasi lililojihadharisha na wakoloni wa Ufaransa.


title: Bringin' On the Heartbreak

text: "Bringin' On the Heartbreak" ni wimbo ambao awali ulirekodiwa na bendi ya muziki wa hard rock ya Kiingereza ya Def Leppard. Ilikuwa single ya pili kutoka katika albamu yao ya mwaka wa 1981, "High 'n' Dry". Wimbo ulitungwa na wanachama watatu wa bendi: Steve Clark, Pete Willis, na Joe Elliott. Mnamo mwaka wa 2002, wimbo ulirudiwa tena na mwimbaji pop/R&B wa Kimarekai Bi. Mariah Carey kwa ajili ya albamu yake ya "Charmbracelet". Watathimini wengi wale waliopitia wimbo wa mwimbaji wa R&B - wanadai kwamba huu uliorudiwa ulikuwa mkali zaidi ya ule wa wakina Def Leppard.


title: Bringin' On the Heartbreak

text: Kundi la Def Leppard liliurudia wimbo huu kwa ajili ya albamu yao ya pili ya "High 'n' Dry". Albamu hii ya "High 'n' Dry" ilitoka nchii Marekani tarehe 13 Novemba ikiwa na nyimbo kama vile "Me and My Wine" na "You Got Me Runnin'" . Albamu hii haikuwahi kuingia katika chati ya muziki ya Marekani. Lakini video ya albamu hii ilikuwa maarufu sana katika maeneo mengi, na hii ikasababiaha kuongezeka kwa mauzo na kufanikiwa kuuza hadi kiasi cha nakala milioni mbili. Nchini Mexico albamu hii ilitolewa na kuitwa "Llevarlo en la Desilusión" na "Yo y mi Vino" ("Me and My Wine").


title: Bringin' On the Heartbreak

text: Albamu ya "High 'n' Dry" uilitoka rasmi mwezi Mei mwaka 1984 ikiwa na nyimbo nyingine mpya mbili ambazo moja kati ya nyimbo hizo mpya ni wimbo wa "Bringin' On the Heartbreak". Akishirikiana na Phil Collen aliyekuwa anapiga jitaa. Wimbo huu baada ya kutoka kwa mara ya pili ulifanikiwa kushika nafasi 61 katika chati ya muziki ya Marekani ya Billboard Hot 100. Baadae Wimbo wa kwa wa aina hii ulikuja kujumishwa katika albamu yao "" (1995) "Best of Def Leppard" (2004) na "" iliyotoka mwaka (2005).


title: Bringin' On the Heartbreak

text: Video ya kwanza ya muziki huu, iliongozwa na Doug Smith na video hii ilirekodiwa wakti mwanamziki huyu alipokuwa akiimba moja kwa moja katika ukumbi wa maonesho ya sanaa wa Royal Court katika eneo la Livepool nchini Uingereza hii ikiwa ni tarehe 22 Julai 1981. Katika kurekodi video ya wimbo huu, kulikuwa na picha kutoka katika nyimbo za "Let It Go" na "High 'n' Dry") kutoka katika tamasha la Don Kirshner' lililofanyika nchini Marekani The second music video, directed by David Mallet, was shot on Februari 1984 in Jacob's Biscuit Factory in Lake, Dublin, Ireland. Remix.


title: Bringin' On the Heartbreak

text:
Mariah Carey alirudia wimbo huu kwa kushirikiana an Randy Jackson kwa ajili ya albamu yake ya 12, iliyojulikana kama "Charmbracelet" . Carey anasema kuwa,alikuwa akiupenda wimbo huu tangu akiwa mdogo na hivyo na alikuwa akifikiria kuurudia tangu akiwa mdogo.. Wimbo huu ulitengenezwa katika miondoko ya rock na Rocan akipiga jitaa. .
Kama ilivyokuiwa kwa wimbo wa "Boy (I Need You)," iliyokuwa single ya pili kutoka katika albamu hii, wimbo wa, "Bringin' On the Heartbreak" pia ulishindwa kuingia katika chati hiyo ya mziki ya Marekani maarufu kwa jina la Billboard Hot 100, Na pia ukishindwa kuingia katika chati ya Bubbling Under Hot 100 Singles


title: Bringin' On the Heartbreak

text: Ulishika nafasi 40, nchini Switzeland lakini ukashindwa pia kuingia katika nyimbo 40 bora za nchini Austria.Kwa pamoja Junior Vasquez, Mike Rizzo na Ruanne walitengeneza wimbo huu kwa mara ya pili kama Rimiksi, na kutangazwa katika nchi mbalimbali na hatimaye ulifanikiwa kufika katika nafasi tano katika chati ya Marekani ya "Billboard" ya Hot Dance Club Play. Video ya single hii, inafanana na filamu ya mwaka 1979 ya "The Rose" alipokuiwa kijaribu kutafuta furaha katika masuala ya muziki. Video hii ilitengenezwa tarehe 8 Machi 2003 na kuongozwa na Sanaa Hamri .


title: Bringin' On the Heartbreak

text: Alipoulizwa kuhusu toleo la Carey, Joe Elliott aliliambia gazeti la "Las Vegas Sun", kuwa, "nadhani amefanya kazi nzuri, ameweza kupangilia vizuri lakini si kama toleo lile toleo la rok" Akiongelea kuhusu sauti ya Carey mwishoni mwa wimbo huu amesema sauti ya Carey inaweza kufanana na ile ya Tom Waits. A number of reviews were positive, "Rolling Stone" akiuelezea wimbo huu, anaema unamvuto wa ajabu. " Phil Collen praised Carey's cover as a "genuine version of our song" and defended it from Def Leppard's more critical fans: "The fans really get it wrong sometimes. She's on our side and it's an honour she's done it. Really, that's the only way we're getting played." Carey's version was number 24 on VH1's "Least Metal Moments"—in a segment subtitled "Bringin' On the Headache"—because many metal fans and musicians didn't like the remake. Bill Lamb of About.com ranked it at number 2 on his list of "Top 5 R&B/Pop Crossover Cover Songs" and said Carey's version is "superior to the original."


title: Bringin' On the Heartbreak

text: European CD single


title: Bringin' On the Heartbreak

text: European CD maxi-single


title: Alan Paton

text: Alan Stewart Paton (11 Januari 1903 – 12 Aprili 1988) alikuwa mwandishi wa nchi ya Afrika Kusini na mwanaharakati dhidi ya ubaguzi wa rangi.


title: Alan Paton

text: Paton alizaliwa katika eneo la Pietermaritzburg, Mkoa wa Natal ( ambao sasa unajulikana kama KwaZulu-Natal), babake alikuwa mtumishi wa kiserikali. Baada ya kumaliza masomo yake katika Maritzburg College, alipata Shahada yake ya Sayansi katika Chuo Kikuu cha Natal katika mji wake wa nyumbani, baada ya hapo alipata shahada ndogo ya ualimu. Baada ya kumaliza masomo yake, Paton alifanya kazi kama mwalimu, kwanza katika Shule ya Msingi ya Ixopo, na baadaye katika Shule ya Upili ya Pietermaritzburg Alipokuwa katika shule ya Ixopo alikutana na Dorrie Francis Lusted. Alimuoa Dorrie mnamo mwaka wa 1928 na walibaki pamoja hadi Dorrie alipokufa kutokana na ugonjwa wa shida ya kupumua mnamo mwaka wa 1967. Maisha yao pamoja yanaelezewa katika kitabu kingine "Kontakion Kwa Wewe Uliyeenda," iliyochapishwa mnamo mwaka wa 1969. Paton na katibu wake, Anne Hopkins, walifanya ndoa mwaka uo huo.


title: Alan Paton

text: Alisimamia Shule ya Marekebisho ya Diepkloof ya (Waafrika) waliovunja sheria kati ya mwaka wa 1935 na 1948, ambapo alianzisha mabadiliko yaliyokuwa ya kuboresha maisha ya Waafrika gerezani. Muhimu sana kati ya mabadiliko haya ilikuwa sera ya mabweni wazi, sera ya ruhusa ya kazi na sera ya kutembelea nyumbani. Mwanzoni, wavulana walipewa makazi katika mabweni yaliyofungwa. Lakini wakati walipojionyesha kuwa waaminifu, walihamishwa hadi mabweni yaliyokuwa wazi katika ardhi ya shule hiyo. Wavulana walioonyesha kiwango kikubwa cha uaminifu waliruhusiwa kufanya kazi nje ya ardhi ya shule. Wakati mwingine, wavulana waliruhusiwa hata kukaa nje ya ardhi ya shule huku wakilindwa na familia yao. Ni jambo lisilokuwa la kawaida kuwa wavulana wachache kuliko 1% walikosa kurudi, kutoka idadi ya wavulana 10,000 waliopewa ruhusa ya kwenda nyumbani wakati Paton alipokuwa msimamizi wa Shule ya Diepkloof ndio waliovunja imani yao kwa kukosa kurudi.


title: Alan Paton

text: Paton alijitolea wakati wa Vita Vikuu vya Pili vya Dunia, lakini alikataliwa. Baada ya vita alitembea, kwa kutumia pesa zake, kutazama magereza Duniani kote. Alitembelea Sandinavia, Uingereza, Bara Ulaya na Marekani. Wakati alipokuwa nchini Norwei, aliandika riwaya yake marufu "Lia, Nchi Nayoipenda", ambayo aliimaliza wakati wa safari yake, huku akiikamilisha siku kabla ya Krisimasi mjini San Francisco mnamo mwaka wa 1946. Pale, alikutana na Aubrey na Marigold Burns, ambao walisoma rasimu ya kitabu chake na wakapata mchapishaji wa kukichapisha. Mhariri Maxwell Perkins, maarufu kwa kuhariri riwaya za Ernest Hemingway na Thomas Wolfe, aliongoza riwaya ya kwanza ya Paton ilipokuwa ikichapshwa na wachapioshaji wa Scribner.


title: Alan Paton

text:
Mnamo mwaka wa 1948, miezi mine baada ya kuchapishwa kwa "Lia, Nchi Inayopendwa", chama cha utengano cha Kimataifa kilichukua mamalaka nchini Afrika Kusini. Mnamo mwaka wa 1953 Paton alianzisha chama cha Uhuru Cha Afrika Kusini, ambacho kilipambana na sheria za ubaguzi wa rangi zilizoanzishwa na Chama cha Kimataifa. Libaki kama rais wa chama hicho hadi wakati kilipolazimishwa kuvunjwa na serikali ya ubaguzi katika miaka ya 1960, kwa sababu wanachama wake walikuwa weusi na weupe. Paton alikuwa rafuiki yake Bernard Friedman, mwanzilishi wa Chama cha Maendeleo (Afrika Kusini) . Rafiki ya Paton aliyekuwa mwandishi Laurens van der Post, aliyekuwa amehamia Uingereza katika miaka ya 1930, alikisaidia chama kwa njia nyingi.
Van der Post alijua kuwa Majeshi ya Kijasusi ya Afrika Kusini yalijua kuwa alikuwa akimlipa fedha Paton, lakini haingeweza kukomesha shughuli hiyo kupitia njia halali za kisheria. Paton mwenyewe alifahamika kwa upinzani wake wa amani dhidi ya mfumo wa ubaguzi wa rangi, kama tu watu wengi katika chama chake, ingawa wachache walitumia njia ya moja kwa moja, ya vurugu. Kutokana na hayo, chama kilitazamwa kama mtenda mbaya kwa sababu ya matukio haya. Pasipoti ya Paton ilinyakuliwa aliporudi kutoka New York mnamo mwaka wa 1960, ambapo alikuwa amepewa Tuzo la Kila Mwaka la Utetezi wa Uhuru. Pasipoti hiyo ilirudishwa tuu baada ya miaka kumi. Paton alistaafu katika eneo la mlima wa Botha, ambapo aliishi hadi kifop chake. Anakumbukwa katika eno la Uhuru la Shirika la Uhuru la Kimataifa.